text:
KIA Labu Pan Hkyen Shamyit Hpyen Hpung Hte P.T.Ts + Myen Dap Ni Gasat Poi Byin Hpang Sai.
22/ 3/ 2016 ya shani Waimaw Ginwang, Sadung ginwang daw, Ngowa Le, Htang Maw Hkang ngu ai shara ni hta ka-ni sun hkyen jasan hkawm ai tinang KIA Labu Pan hkyen shamyit hpyen hpung ni hte P.T.Ts + Myen dap ni shan de daw 3:00pm kawn gasat poi laja lana byin ai lam shiga na chye lu ai. P.T.Ts ni hku nna shawng KIA Labu Pan hkyen shamyit hpyen hpung hpe hkap gap ai kawn gasat poi byin ai re lam na chye lu ai.
Nai ginra ni hta ka-ni sun Eka (6000) "hkying mali" daram naw nga ai rai nna lai wa sai shata hta sha Pat Jasan hpung ni wa hkyen ai hpe hkap ninghkap gasat dat ai shara re. Mung masha Pat Jasan hpung ni n'mai shang sai re majaw tinang KIA laknak lang hpyen hpung ni hku nna shang ra mat ai re lam, KIA Masat (5) Dap Ba, Sadung ginwang daw Salang ni, rau pawng hpawm ai hte dai shara ni de 22/ 3/ 2016 ya shani kawn ka-ni sun ni hpe hkyen jasan bungli shang hpang nga sai lam na chye lu ai.
Ka-ni sun yawng gaw Sadung, Pang Wa ginra P.T.Ts hte BGF uphkang ginra, Myen hpyen dap up hkang ginra ni hta sha nga sai re lam, hpyen dap gaiwang hkan mung ka-ni sun ni hpring chyat re lam na chye lu ai. Ya na zawn KIA Labu Pan pat jasan hpyen hpung ni P.T.Ts hte BGF ni hte mung jahkrup bawng ban ai lam shawng galaw yu ai rai tim P.T.Ts hte BGF ni hku nna myit n'hkrum ai majaw tinang KIA hpyen hpung ni hku nna Amyu Sha a lit madung hku nna hkyen jasan sa wa sana re lam, ra wa yang ra wa ai hta hkan nna majan gasat ra wa na re lam KIA salang (1) kawn na chye lu ai.


c: text/html

text:
Jinghpaw mung kaw e lai mat wa sai simsa lam ladaw
laman hta Jinghpaw mung na manu dan hpun ni hpe Miwa mung de ganoi she
ma na ram htaw shalai sharu bang kau sai rai nga ai. Ya yang Myen hte
KIA ni a gasat gala ai lam jahkring mi bai katsi mat wa ai hpang ndai
zawn hpun hpaga lam hpe laja lana rai bai galaw hpang wa sai rai nga ai.
Laiza na KIO/KIA salang langai tsun ai gaw moi kalang mung Myen du ni
hte Shang lawt du ni shada jahkrup nna ndai zawn hpun hpaga amyat hpe la
rai nna du ni law malawng gaw Miwa mung Thai mung ban hkan Gumhpraw dum
shatai rai nna ndang chye tsun ai Ja gum hpraw lu sut lu su mat masai
lam tsun ai.
Ndai zawn hpun hpaga lam galaw ai hta
Myu sha bungli ga jahpai nna NGOs galaw nga ai wuhpung nkau mi mung lawm
ai masa ni nga taw nga ai lam mung tsun ai. KIO/KIA gaw lai mat wa sai
shaning law law wa Myen hte gap hkat jahkring tawn ai laman tinang
hpyendu ni dinghku jahting masing hpe laja lana galaw lai wa sai masing
mung nga lai ga sai, bai maga mi de Jinghpaw mung kaw na hpun ni hpe
kran dut na rai yang mung shawa masha a myit hkrum daw dan ai lam gaw
nga ra na nhten nga nna dai salang wa matut tsun ai.
KIO/KIA nam kawn salang langai tsun ai hta ndai zawn hpun hpaga hpe
laja lana galaw ai hta madung hku nna gaw tinang Wunpawng mung dan hte
myu sha ni a matu sanat laknak shagreng na matu mung re. Bai nna KIO/KIA
a shang gum hpraw masa hku nna galaw ai lam langai mung re lam tsun ai.
Ya yang Jinghpaw mung kaw makau grupyin shingra maka hpe sawk sagawn
nga ai Wunpawng Buga Ginra Mazing hpung (Kachin Environmental
Organization ) ningtau ningbaw Salang Zau Tu gaw KIO/KIA gaw ndai zawn
hpun hpaga galaw ai lam hpe Myen ni galaw ai hpe ninghkap na malai
tinang nan ahkang jaw galaw shangun taw ai masa hku nna rai yang gaw
mung kan kaw na mung grai tsun wa mai ai nga nna KMN de tsun ai. Bai
nna du hkra ladaw hte seng ai shim lam hpe mung sung sung myit yu nna
galaw ai lam gaw kaja dik re lam hte KIO/KIA asuya hku nna ndai zawn
hpun kran ai hpe ahkaw ahkang langai zawn jaw dat na malai, gaga ladat
hku ahkaw ahkang jaw mai lam shi matut tsun wa ai.
Ndai zawn
Jinghpaw mung kaw hpun hpe laja lana kran dut ai gaw ndai lang hte rai
yang ladaw masum lang ram rai sai rai nga ai. Tinang mung dan a nhprang
sut hpe tinang a sut lu nga mai lam a matu ahkaw ahkang la ai masa gaw
grai wa n manu ai masa rai nga ai. Jinghpaw wunpawng myu sha ni yawng
ndai lam hpe lahkrip ra ra ning hkap mat wa ra sai.
by/jpks BLOG
Jinghpaw mung kaw e lai mat wa sai simsa lam ladaw laman hta Jinghpaw mung na manu dan hpun ni hpe Miwa mung de ganoi she ma na ram htaw shalai sharu bang kau sai rai nga ai. Ya yang Myen hte KIA ni a gasat gala ai lam jahkring mi bai katsi mat wa ai hpang ndai zawn hpun hpaga lam hpe laja lana rai bai galaw hpang wa sai rai nga ai. Laiza na KIO/KIA salang langai tsun ai gaw moi kalang mung Myen du ni hte Shang lawt du ni shada jahkrup nna ndai zawn hpun hpaga amyat hpe la rai nna du ni law malawng gaw Miwa mung Thai mung ban hkan Gumhpraw dum shatai rai nna ndang chye tsun ai Ja gum hpraw lu sut lu su mat masai lam tsun ai.
Ndai zawn hpun hpaga lam galaw ai hta Myu sha bungli ga jahpai nna NGOs galaw nga ai wuhpung nkau mi mung lawm ai masa ni nga taw nga ai lam mung tsun ai. KIO/KIA gaw lai mat wa sai shaning law law wa Myen hte gap hkat jahkring tawn ai laman tinang hpyendu ni dinghku jahting masing hpe laja lana galaw lai wa sai masing mung nga lai ga sai, bai maga mi de Jinghpaw mung kaw na hpun ni hpe kran dut na rai yang mung shawa masha a myit hkrum daw dan ai lam gaw nga ra na nhten nga nna dai salang wa matut tsun ai.
KIO/KIA nam kawn salang langai tsun ai hta ndai zawn hpun hpaga hpe laja lana galaw ai hta madung hku nna gaw tinang Wunpawng mung dan hte myu sha ni a matu sanat laknak shagreng na matu mung re. Bai nna KIO/KIA a shang gum hpraw masa hku nna galaw ai lam langai mung re lam tsun ai. Ya yang Jinghpaw mung kaw makau grupyin shingra maka hpe sawk sagawn nga ai Wunpawng Buga Ginra Mazing hpung (Kachin Environmental Organization ) ningtau ningbaw Salang Zau Tu gaw KIO/KIA gaw ndai zawn hpun hpaga galaw ai lam hpe Myen ni galaw ai hpe ninghkap na malai tinang nan ahkang jaw galaw shangun taw ai masa hku nna rai yang gaw mung kan kaw na mung grai tsun wa mai ai nga nna KMN de tsun ai. Bai nna du hkra ladaw hte seng ai shim lam hpe mung sung sung myit yu nna galaw ai lam gaw kaja dik re lam hte KIO/KIA asuya hku nna ndai zawn hpun kran ai hpe ahkaw ahkang langai zawn jaw dat na malai, gaga ladat hku ahkaw ahkang jaw mai lam shi matut tsun wa ai.
Ndai zawn Jinghpaw mung kaw hpun hpe laja lana kran dut ai gaw ndai lang hte rai yang ladaw masum lang ram rai sai rai nga ai. Tinang mung dan a nhprang sut hpe tinang a sut lu nga mai lam a matu ahkaw ahkang la ai masa gaw grai wa n manu ai masa rai nga ai. Jinghpaw wunpawng myu sha ni yawng ndai lam hpe lahkrip ra ra ning hkap mat wa ra sai.
by/jpks BLOG

robotstxt: allowed

filter: keep


text:
Mani Dec. 29 ya shani gaang hta lahta Sam mung laksan KIA Munggu dap ni gaw Namtau makau Myen asuya hpyenla pyada hpung langai hpe hkap gap ai kaw Myen maga 2 si, 3 hkala ai lam, ndai lam chye ai buga masha ni tsun ai .
Si ai gaw hpyenla langai hte pyada langai rai nna hkala hkrum ai ni, shanhte yawng gaw ga jarit hpaga mare kaba Muse kaw nna lung wa ai ni re nga, buga masha ni tsun ai.
Hkap gap ai lam hpe laksan KIA Munggu dap, Dapdung 36 hpyenla ni galaw ai re lam, shanhte a hpyendu ni KNG Jinghpaw Shiga Dap de shateng tsun wa ai.
Ndai mabyin shara gaw Mungyu 105 Ga Jarit Hpaga Dabang hte Pansai lapran, Namtau mare makau kaw re.
Maga mi de Hkrismat Nhtoi kaw nna Myen hpyen dap Tahtung daju Tat-mat masat 44 na hpyen n-gun 500 jan gaw Namsung daju KIA Dapdung 8 hpe shingja laknak (Chemical weapons) ni hte mung laja lana htim gasat nga ai re.
Lahta Sam mung daju KIA Dapba 4 npu Dapdung 8 shara Namtu hpe lai di nna Rahkai mungdaw panglai na sau hte dat nsa ni Miwa mung Yunnan mungdaw de ginlen na lam mung re majaw, ya na zawn Myen dap ni Dung 8 hpe n-gun kaba hte gasat nga ai lam re.
Lai wa sai June shata gumsan magam U Ting Tsing a Myen ginjaw asuya gaw KIA hpe majan baw dat ai hpang, ndai Miwa ga jarit sau lam hte Mandalay-Muse hpaga lam lahkawng hta hpyen hpung shamu shamaw wa shagu, KIA ni jaugawng ladat hte ninghkap gasat nga ai re.
By: Kachin news


text:
Dai shaloi, Du Kaba Zau Tu hpe KBC na, Laika shagun dat sai. Balawng Zau Tu nang gaw Hpung-up sara langai a kasha re. Miwa myi jut hku hkumyu, Jinghpaw myi jut hku yu ra ai. Ngu ai laika hpe lu hkap hti sai. Dai kaw nna, Du kaba hte ni dik ai ahkyak NCO ni hpe training nnan galai jaw sai. Du Kaba Zau Tu tsun ai, Myiwa Myi jut hkum yu, Jinghpaw Myi jut hku yu mu nga nna, Laika buk langai sharin sai.
Dai hpe Du kaba Senghpung laika buk langai bai sharin sai. Du kaba Pungshwe Zau Seng mung Laika buk langai bai sharin sai. Daihpang Slg, kaba Maran Brang Seng bai langai sharin sai.
Dai ngu sai hpang, anhte a Miwa Kumyunit dazik hpe di kau saga, anhte byin mai ai daram dating nna, KIA san san hku nna, bai shakut gasat saw a ga nga tsun sai. Mousitong Ohwada Laika buk ni hpe wan ju kau sai. Palawng kaw kap ai, kawlan kaw shakap ai dizik yawng di kau sai. Mi na shawng dawn a KIA hkring hkrak rai sai.
1969 ning May, Dai kaw nna, shata mi ram na hkra Mahtum camp kaw naw nga ai. Dai aten hta Slg, Kaba Maran Brang Seng hpe Suspection dawm nna, gumhpraw dum ningbaw bang tawn nna, san san nga sai. Dai hpang Maj: Namsu Zau Tawng hpe mung kaga san san nga sai. Dai kaw nna gaw Maj: Namsu Zau Tawng D.C shawk sai. Du kaba Zau Tu, Nam Su Zau Tawng hpe njaw ai. Du kaba Zau Tu ngai hpe shangun ai. “La Raw e Maj; Namsu Zau Tawng hpe shaga la su” nga ai. Namsu Zau Tawng hte hpawn rau woi lung wa sai. Du kaba Zau Tu Maj: Namsu Zau Tawng hpe tsun ai, “ Nang Du kaba Maj: langai ting re, ganing rai pru wa na, nang du kaba langai ting pru wa yang, ma ni grau myit daw na re.” ngu nna, Du kaba Pungshwe hte hpawn du kaba ni grai asawng ai. Raitim Maj: Namsu Zau Tawng a myit hta pru le mat na sha tik tik rai sai. Myi man nsam, galai mat sai. Hpyen la matut galaw na matu gawngkya mat sai.
Dai kaw nna, Miwa de ta masat htu tawn ai, Chiphwi Lawkhkawng commander jahkrat da ai, L.t: Zahkung Ting Ying hte Slg, Kaba Layawk Ze Lum ni mung Myit kaga rai mat sai. Dai kaw na gaw, Lachik kasha, Lavoa kasha nig aw baren gun hte machyu pala magazin box ting majoi gap dumbre nna, KIA nkam galaw sai nga, Kummunit de hpung hte hpung shang mat wa sai. Dai ten hta ngai Nwawt La Raw gaw, Du Kaba Zau Tu a makam gyi asak sin rai nga ai. Du Kaba hpe sut kang jaw ngut jang she ngai mai yup ai rai nga ai. Ka-baing sinat shachyen nna, shana tup tup zawng taw nga ra ai re. Du kaba Zau Tu nan hkrit maja ra mat sai aten re.
Dai kaw nna, Du kaba Zau Tu a sak sin ni hpe Hka Hku la (bum ga masha) ni sha hpe lak san shaga tawn sai. Du kaba Zau Tu tsun ai, ya dai ni na ten hta ga sadi dung ai gaw nanhte hka hku la ni sha rai sai. 1 nga yang 1 re. Anhte Sam mung hte myu mare kaba na masha ni gaw manang wa hpe sha kau chye ai. Dai majaw nanhte hpe sha kam sai. Nga nna tsun wa sai. Du kaba Zau tu hpe hpyen la lam 2 sin sai. Du Kaba Zau Tu, ngai Nwawt La Raw hpe ndat sai. Dai kaw na gaw, KIA hpyen hpung gamani ni yawng hpyen nsen madat let sadi maja let rawt sa mat wa sai. Tinang Myu sha kahpu kanau shada da nhkrum nra ai lam ni byin wa sai.
Naw matut Na-
Daw (VI)KIO magam gun hkringsa ai
Catholic Charities, which resettled the refugees throughout southern Louisiana, organized the dinner for the group. The majority of attendees came to the U.S. less than a year ago, said Kristi Hackney, director of migration and refugee services for Catholic Charities.
Burma has struggled with political and social unrest since the 1960s. The Burmese people frequently clash with the military, and the Christian minority has been the focus of fierce persecution.
On the day set aside for giving thanks, the refugees held a Christian service steeped in gratitude for their new freedoms.
“We’re thankful for being alive and safe,” Seng Rahkawi said. “It’s not enough to say thank you. Words cannot express how grateful we are.


text:
15 Lang na Jinghpaw Dinghku Dabang hpe American mungdan Texas kaw ngwi pyaw ai hte galaw ngut kre la lu sai lam chye lu ai.
Kachin Christian Family camp hpe shaning shagu ndai ten e galaw ai lam chye lu ai.American mungdan a memorial day masat nhtoi ten mung rai nga ai.
Dai ning gaw shawoi shaning na hta sadu shang lawm ai jinghpaw wunpawng myu sha ni grau law ai lam chye lu ai.Du sa ai yawng marai 300 jan re lam chye lu ai.
Ngai hugawng chyawm gaw bungli kyin taw majaw nlu du lawm kau dat sai.
Florida Jackson ville kaw nga ai hugawng a manang wa Maran hpau wung David sadu nna tsun dan ai hpe garan dat nngai law,sumla kaw mu ai laika buk gaw camp kaw na la wa ya ai Maran david a kum hpa rai sai.chye ju kaba sai yaw hkau David.Ndai laika buk a lam chyi myi tsun dan mayu nngai.United state nga myusha ni a hkringdat laika buk(Kachin Directory 2010-2011) rai nga ai.KAA (Kachin American Association) kawn kalajang ai lam chye lu ai.USA kaw nga ai state shagu na myu sha ni a address hte contact Numbor ni mu lu nga ai,Naw ku hpung,Myusha hpung yawng a hkring dat ni mung lawm nga ai.Ngai hugawng zawn USA nnan du ai ni a matu na chying wa akyu rawng nga mali ai.Buga hkan e tam shamat kau , gara de du mat wa sai nchye ai manang ni hpe ndai laika buk hta bai mu tam la ai hku re.KAA hpe mung grai chye ju dum sai lam shana mayu nngai law.Htawm hpang de ndai hta grau ai myu sha lam hta myu sha ni yawng shang lawm shakut nga ga law.


text:
Do not move an ancient boundary stone set up by your ancestors.( Proverbs 22:28 )
Daw – V.
Ya Yang Maju Jung Gasat Kau Ra Ai Hpyen.
1. Hpyen Madung;-
Wunpawng Mungdan Shanglawt Hpung kaw nna ya yang maju jung gasat kau ra nga ai hpyen madung gaw, dai ni na aten Wunpawng Mungdan kata de lagaw, lata tuit tat lai shang kabye rawng nga nna Wunpawng mungdan masha ni hpe roi rip dip kamyet sai chyup sha nga ai Myen Mung maden gumshem magma ni yawng a gawng malai rai nga ai Ne Win, M.S.L
Pati hte Myen Hpung ni re.
2. Shingnan hpyen;-
Wunpawng Mungdan kata de tawt lai shang kabye je hpre dip kamyet up sha rawng nga ai Myen Mung maden Asuya;-
(a) M.S.L Pati hta shang lawm nna (shr:) dai Pati a maw mawn saw a ai lam hta hkan nang nna Wungpawng mungdan
masha ni hpe mayam prat hta woi dip shalup shaman nga ai masha ni hte,
(b) Hpyenhpungamyi,na,lagawlatataiyaai(Spy)KinyubungligalawnnaWunpawngMungshawahperuyaktsim
yam woi jahkrum nga ai masha gunjang yawng hte gaw, ya Wunpawng mungdan de tawt lai shang kabye rawng nga ai Maigan Hpyen, Mung Maden Hpyen, ni hpe garum ningtum jaw ma ai majaw, Wunpawng Mungdan Shanglawt Hpung kaw nna, maju jung gasat shamyit kau ra ai shingnan hpen ni re.
3. Je bat hpyen:-
Ya yang Wunpawng Mungdan shanglawt Hpung kaw nna maju jung gasat seng yeng kau ra ai Je bat hpyen ni gaw lawu
de na hte maren, re.
(a) Gumchying Gumsa Lailen.
(b) Hpetsit Gumshem Lailen.
(c) Wunpawng Mungdan Masha shada sai chyup hkat ai lailen.
(d) Wunpawng Amyu hpe Mungdan Masha shada sai garan lachyen lahka re ai lailen.
(e) Amyu hpe nsin hta dip shalup da ai prat hpang hkrat ai lailen.
Ndai Lailen nigaw Maigan hpyen hpe dan tawk garum ya ai lam n dan leng hkra raitimung, Wunpawng Amyu hpe pawn
ba kaba la ai hte awm dawm shanglawt nna shadip jahpang lu ai Wunpawng Gumrawng Gumtsa Mungdan gaw sharawt saw a ai lam hta aja awa dingbai dingna galaw nga ai re majaw, gawai ai hku nna Maigan Hpyen hpe garum ya ai hku bung nga ai.
Dai re majaw, Wunpawng Mungdan Shanglawt Hpung gaw, mu gun masha ni hta raitim, mungshawa ni hta raitim, dai lailen ni dan dawng pru wa shagu a tsai a wais eng yeng kau ra na rai.


text:
Myen asuya hpyendap dapnu 99 kata na hpyenla ni gaw Oct 1 jahpawt 6:00 am – 6:30 am lapran Puwang mare kata de laknak kaba hte 6 lang gap bang ai lam buga masha ni kawn chye lu ai.
Dai zawn mare kata gap bang ai hta, Lagwi Bawm Lang (asak 6 ning), Lagwi Ting Kyang (asak 5 ning), hte Mangshang Zung Myaw (asak 2 ning) ni gaw laknak kaba chyen hkra ai majaw grai machyi hkala sawng mat ai lam chye lu ai.
Hkala sawng ai ma marai masum hpe Miwa hkran na Shau Kai Tsirung de tsi tsi na matu htaw sa ai. Raitim, asak 2 ning re ai Mangshang Zung Myaw gaw ningma sawng ai majaw n-sa hti mat sai lam matut chye lu ai. Lagwi Bawm Lang (asak 6 ning) hpe gaw kan kaw laknak kaba si chyen hkra nna, Lagwi Ting Kyang hpe gaw magyi kaw hkra ai majaw ningma grai sawng ai lam buga masha ni tsun ai.
Puwang mare gaw Munggu Ginwang, Hpawngseng Ninghtawn kata na mare langai rai nna, KIA Masat Dap Dung (36) makawp maga ginra rai nga ai.
Buga salang langai matut tsun dan ai gaw, “ya ten hta Puwang mare kata Myen asuya hpyenla ni shara shang la nga ma ai. Dai majaw mare masha ni yawng ngu na Miwa ga jarit Hka Lum ngu ai shara kaw hprawng nga nga ma ai.”
Jarit kaw du nga ai Puwang mare na hpyen-yen ni hpe sa gawan na matu Miwa ga de na Wunpawng myusha ni hpe Miwa balik ni kawn pat hkum da ai majaw nga shara hte malu masha yak hkak nga ma ai lam matut chye lu ai.


text:
Hkungga let,
Yawng hpe saw shaga dat ga ai.Feb 3,2012 shani hkying hkum ( 24Hrs) lu sha gam let simsa ai hku n-gun madun ai lamang de sadu shang lawm n gun jaw lawm na matu saw shaga dat ga ai.
Amyu sha lam hta,
Gum SanGinlam :Hkying 24 lu sha gam n-gun madun lamang
2012 January (27) ya shani hkying (10:00)am aten Laiza Lahta Tsang Jawng, Rawt Ninghkawng Gawknu hta Mung shawa, Dap shawa hpe, ya aten na KIO a Mung masa, Hpyen masa lam sanglang dan ai zuphpawng galaw ai lam hpe chye lu ai.
Ndai zuphpawng hta Wunpawng Mungdan Shanglawt Hpyen Dap, Dap Awn Daju, Du Daju Gunhtang Gam Shawng kawn Mung shawa, Dap shawa hpe tsun sang lang dan ai lam ni gaw
1. Dai ni du hkra na KIO Ginjaw Komiti kaw na woi awn ai Mung masa Hpyen masa hpe tsun sanglang dan ai.
2. Majan byin wa ai gaw Mung masa a majaw byin ai wa ai re, KIO Ginjaw Komiti gaw branglang masa hku nna lahkam woi htawt na hte mung masa lam lu jahkrup banwg ban yang majan mung mat mat na sha re.
3. KIO gaw (17) ning gap hkat jahkring ai hta Mung masa, Hpyen Masa, Mungshawa akyu ara law law hkrat sum mat ai lam ni hpe mahkrum madup nga sai re majaw tinang a gam maka tinang jum hpajang la lu ai hte sakse sakgan ngang kang ai simsa lam lu hkra bawngban sa wa na lam.
4. KIO gaw Munghpawm shangai shaprat dat ai Panglong ga sadi hpe n’pawt tawn nna Mung masa bawngban sa wa na lam.
5. Koi yen n lu ai majan hpe Jahtum chyalai hpe hpan tawn da ai Hpan Wa Ningsang Yehowa Karai Kasang hpe nambat (1) tawn da nna Karai n gun hte Awng Padang Ninglaw lu na re lam hpe Mung shawa Dap shawa hpe tsun sang lang dan ai.
Ndai Sang Lang hpawng hta Mung Shawa Dap Shawa marai 1,500 ram sa du ai re lam hte KIO Ginjaw Komiti a Mung Shawa, Dap Shawa hpe sanglang dan ai zuphpawng gaw Liaison Bum, Je Yang Hka Hpen Yen Dabang hte Hpung Lum Yang Hpyen Yen Dabang ni hta mung galaw ai re hpe chye lu ai.
By,KNT
Shiga gaw, ya yang Majan shiga kahtet kamawt zim nga ai raitim, Tai ni anhte hpe nat galaw shapoi ai gaw n sim n sa rai nga ai lam chye lu ai. MKA mare kaba kaw, shanhte a Share Shagan mazut dik ai numla ni hpe lawk mi hta marai 5 hpra lit jahkrat aming jaw da ma ai da. Dai kaw na accident grai byin jat ai, Jinghpaw ma ni tsa lu nna shada nhkyi hte galun sat hkat ai manghkang du hkra byin ai lam ni nga ai. Shanhte nat Tsadan bungli galaw ai lam grai awng dang nga ai majaw, anhte gaw akyu hpyi laknak grau shagreng ninghkap ra ai hku re.


text:
chyoi pra ai chyum laika
Comming soon ...
2009 YJH Directory
Comming soon
Music Komiti
Hpung masha yawng Karai Kasang hpe mahkawn shakawn, Nawku dawjau ai lam hpe tang du hkra woi awn nga ai. Hpung masha ni hpe, shakawn mahkawn hte seng ai Music hpaji, Madum sumpyi hpaji ni hpe sharin jahpat ya nga ai. Paise & Worship, Daw Raw, Piano, Junior Choir, Hpung Choir, Sakkung Choir hte Madum sumpyi hpung (Band) ni hpe Sub-Komiti hpaw nna woi awn nga ai.
1. Laban Hpawng hta shang lawm nga ai lam
a) Piano
b) Violin
c) Band
d) Sak kung Sen hkum
e) Hpung Sen hkum
f) Ram Kaji Sen hkum
g) Praise & Worship
2. Sharin Hpawng ni
a) Junior & Youth Music Workshop
b) Sak Kung Music Workshop
c) Dawraw & Sumpyi Dum Sharin Hpawng
3. Christmas Cantata
i) Youth
ii) Junior
Cantata
Worship Through Music
Music Worshop
Junior Music Class
Youth Music Class
Ningbaw Ningla Shalat Komiti
YJH Hpung hta magam gun nga ai Hpung Woi ni, mungdan kata hte maigan mungdan ni hta, Chyum Hpaji hpungjat la lu wa hkra masing jahkrat nna lajang ya nga ai. YJH Hpung hta ra nga ai ningbaw ningla ni hpe shalat la lu hkra masing jahkrat nna woi awn nga ai. KBC shingwang hta na karum hpyi wa yang mung, masing jahkrat nna shalat ya nga ai.
Retreat Centre Komiti
Madu Yesu hta yup pyaw mat wa sai YJH a Hpung Up Sara Kaba Rev. Maran Zau Yaw hpe myit dum ai masat hku nna, Retreat Centre hpe M. Zau Yaw Masat Ginra ngu amying shingteng jaw let, masing jahkrat, hkyen lajang galaw sa wa ai rai nga ai. Yangon-Mandalay Lam Nmaw Kaba, Pago, Inndagaw mare 10 mile hta Eka 12.54 dam ai Sun Kaba rai nga ai. YJH Nawku Jawng kaw na mawdaw hte hkyinghkum 1:30 daram gawt yang du ai shara re.
Pandung
Hkum Dingnum Bawng Ring wa hkra galaw sa wa na.
Yaw shada ai lam
1. Wenyi, Myit masin, Hkumhkrang n-gun ban la lu na matu.
2. Nawku hpung hte seng ai Sharin Hpawng ni galaw lu na matu.
3. Kaga Hkristan Nawku Hpung ni hpe dang lu ai daram dawjau lu na matu.
Komiti kaw nna Retreat Centre hpe grau kaja, tsawm htap, ngang grin ai hte, yaw shada da ai hte maren jai lang asung jashawn lu na matu lit la woi awn nga ai. Bungli kaba (Project) ni hpe masing jahkrat nna, Hpung Kongsi de tang madun dawdan ai lam la nna galaw sa wa nga ai. Sun hte seng nna bungli galaw ai ni hte, sun kata na arung arai ni hpe lit la hpareng nga ai re.
Bawng Ring Komiti
Hpung masha ni hkum dingnum bawng ring wa na matu ladat shaw woi awn nga ai. Masing ni hpe woi jahkrat nna, Hpung Kongsi a myit hkrum ai hte galaw sa wa ai. Ginwang, Ginjaw, MBC, MCC zawn re kaga tara shang wuhpung wuphawng ni hte matut mahkai nna galaw sa wa nga ai.
Mu Na Kyithkai Komiti
Mu Na Kyithkai Komiti hpe 2006 ning kaw nna hpaw ninghtan dat ai re. KBC Ginjaw hta Mu Na Kyithkai Dap ngu hpaw wa ai hpang, KBC shingwang buga hpung ni hta YJH gaw shawng nnan hpaw hpang dat ai Buga hpung rai nga ai. Sub-Komiti (6) hpaw ninghtan da nna Karai Kasang a Sasana magam bungli hpe shachyam shabra dawjau nga ai re.
1. Zinghkri Journal Komiti
a) Nawku Hpung, Wenyi Makam Masham lam hte seng ai Shiga/Mungga ni htawn shalai ya ai.
b) Dap, Bot, Komiti ni a galaw sa nga ai Sasana magam bungli ni hpe shana ya ai.
c) Hpung masha shada tinang Mu, Na, Chye ai Shiga ni hpe e makyit htinglet shalai ya ai. lam ni hpe galaw sa nga ga ai.
ZINGHKRI Hpung Shiga Journal hpe laning mi mali lang, shata masum hta kalang shapraw nga sai re.
2. Hpung Magazine Komiti
a) Karai Mungga, sumrai ni, sumroi ni, hpaji hparat jat la lu mai ai laika ngau ni, Sut kanbau magam bungli hte seng ai lam ni,
prat dep Jinghpaw htunghking bu hpun sumli lam ni hte YJH a labau kadun ni hpe bang shalawm let Hpung masha ni
hpe shachye shachyang nga ai.
b) Prat madang hta hkan nna hkrang sama ai lam, akyu rawng ai ka-ngau ni hte dangdi lu ai made galaw shakut shapraw ai
re.
3. Hpungtang Zinghkri (Websites) Komiti
a) Hpung a shamu shamawt lam ni, Sasana magam bungli shiga ni hpe mungkan de shana shabra ya ai.
b) Mungdan shara shagu kaw nga ai Hpung masha ni hte matut mahkai nga lu na.
c) Kabu Gara Shiga hpe grau masan sa ai hku sakse hkam lu na matu yaw shada ai hte galaw sa wa nga ga ai. YJH a
Website gaw www.1979yjh.com rai nga ai.
d) Jawng wang Hpung Up nta ni hte Dap, Komiti ni Hpung a Sasana lam hte seng nna, Internet hpe atsawm lu lang nga
hkra lit la lajang ya nga ai.
4. Laili Laika Shalat Komiti
Laili Laika hte Sasana magam bungli hta shang lawm wa lu na matu Laili Laika Hkaw Tsun Hpawng ni, Laika Ka Ninghkrin Shalat Sharin Hpawng ni, Shingjawng Poi ni, Madun Poi ni hpe galaw sa nga ga ai.
5. Laika Dum (Library) Komiti
a) Hpung masha ji nban ni yawng a Hpaji Sawk Gindai Laika Dum rai wa hkra shakut nga ga ai.
b) Ya yang YJH Laika Dum hta laika buk ni yawng (volume- 4500) jan nga nga sai.
c) Reception Hall a shawng e mung, lai wa lai sa, jahkring jahkra dung chyai let laika ni lu hti la na matu yaw shada let
Periodical Stand langai tawn da ai hte, Shi Laika, Journal, Newsletter ni hpe tawn da ya nga ai.
6. Labau Komiti
a) YJH Buga Hpung a Labau hpe shangang shakang, sawk, ka, mazing sa wa nga ai.
b) Hpung Labau Ka Ladat Sharin Hpawng, Hkaw Tsun Hpawng ni hpe woi awn galaw ai.
c) Labau Mazing ai hku nna Dap, Bot, Komiti ni a shamu shamawt ai lamang ni, Hpung a ahkyak nhtoi lamang ni hta Sumla
(Photo) dem mazing ai lam galaw nga ga ai.
Jinghpaw Shingni hte hkrum shaga
Labau Ka Sharin Hpawng
Library
Magazine Editing
Jak Arung Arai Komiti
Hpung kata na wan jak, hka jak, myi hprap wan, nsen htawn jak, nbung layit jak, nbung katsi htingram jak, overhead projector, computer hte kaga jak arung arai ni hpe lit la nga ai. Jak Jum Sara ni hte seng ai lam ni, jak arung arai ni asung jashawn ai lam ni hta hpaji jaw up hkang nga ai.
Htaw Wa/Sa Komiti
Hpung mawdaw ni hte kaga htaw wa htaw sa hte seng ai arung arai ni hpe yu lajang up hkang nna gram lajang ra ai lam ni hpe lit la nga ai. Nawku htingnu wang kata na mawdaw hkring shara hte seng ai ritkawp tara, jahkring tawn jahpu ni hpe, masat dawdan ya nna, yu hparan ya nga ai. Mawdaw gawt ai driver ni hte seng ai lam ni, mawdaw asung jashawn ai lam ni hta hpaji jaw up hkang nga ai.
Jahpan Jep Komiti
Hpung a gumhpraw jahpan hpe shata (6) hta kalang jep ya nga ai. Arung arai jahpan hpe laning mi kalang jep ya nga ai.


text:
1. Yesu jaw ai asak mung kaw mau hpa rai,
Shi a hkum shan hte sai nan rai nga,
Wenyi a sak lu sha matu rai nga ai.
Kabu let anhte yawng hkam la ga.
CHO: Chyoi pra hkum (Chyoi pra hkum) hkam la jang (hkam la jang)
Yesu hte anhte rau nga lu ai.
Asak ningnan jaw ya ai Chyoi pra hkum hpe,
tut nang hkawm la lu hkra shakut ga.
2. Missa Hkungga nawng ya nga ai ten hta e,
Yesu gaw anhte kaw du sa wa,
Wa Jau lata hku na anhte kaw du sa,
Yesu hpe anhte yawng hkam la ga.
3. N mu lu ai Madu Karai hpe anhte,
Myit masin ning gun a tsam yawng hte,
Myit mada kam sham tsawra ai rai yang gaw,
hta ni hta na as ask lu la na.
4. Chyoi Pra Hkum hpe anhte hkam la ai majaw,
Wenyi ning gun a tsam lug a ai,
Nat a gumlau ginshan yaw ai lam yawng hpe,
n hkrit n tsang ra dang lu na rai.


text:
1 Corinthians 13:13
Makam masham, myit mada ai hte tsawra ai myit ngu ai lam masum rai nga ai, rai timung, dai hte hta grau kaba ai gaw tsaw ra myit rai nga ai.
Romans 13:10
Tsawra ai gaw htingbu wa hpe n hkru n hkra galaw yu ai nrai, dai rai nna tsawra ai gaw, jep ai tara a shatup shadik ai lam rai nga ai.
Romans 12:9
Tsawra ai myit hta saw tai n lawm u ga, u hkru n hkra ai hpe matsat nga mu, mai kaja ai hta manoi nga mu.
Mark 12:31
Na a htingbu wa hpe, na a hkum hte maren nang tsawra lu na ndai rai nga ai.
Luke 6:31
Masha ni nanhte hpe hkan galaw na, nanhte tsaw myit dai hte maren, nanhte mung dai zawn shanhte hpe hkan galaw mu.
Luke 6:35
Dai rai nna nanhte gaw nanhte a hpyen ni hpe tsawra mu, shanhte hpe kaja ai hku galaw mu, myit hpa mung n ru ai sha hkoi shap ya mu, shingrai jang nanhte a shabrai kaba wan a hte, Tsaw htum ai Wa a kasha ni mung nanhte tai na marin dai, kaning rai n me law, shi gaw chyeju malap kau ai ni hte, n hkru n hkra re ai ni hpe malawm magawm di mu ai.
1 Corinthians 13:4-8
Tsawra ai myit gaw galu kaba nga ai, sumnung shingdi nga ai, tsawra ai myit gaw manawn masham n nga ai, grang ai ga n tsun ai, gumrawng gumtawng n rawng ai, n se n sa n galaw ai, tinang a akyu n tam ai, sin pawt la htet n nga ai, mara n tam nga ai. N ding n man ai hta n kaba ai sha, dai teng man ai hte rau kabu gara nga ai. Yawng mayawng hpe myit mada nga ai hte yawng mayawng hpe shakut sharing nga ai. Tsaw ra ai myit gaw galoi mung htak chye ai n rai.
1 Peter 4:8
Mahkra hta n-ga, nanhte shada da tsawra ai myit makyit rawng nga mu, kaning rain me law, tsawra ai myit gaw yubak mara law law hpe magap da lu ai.
1 John 4:18
Tsawra myit hta hkrit kang ai myit n rawng ai.
John 15:13
Jinghku wa a matu tinang a asak nawng kau hkra tsawra ai myit hta, grau kaba ai tsawra ai myit gaw kadai hta mung n rawng nga ai.
Colossians 3:14
Dai nlang hte a ntsa e hkum tsup re ai makyit sumri ngu ai tsawra ai myit hpe kathap hpun nga mu.
1 John 4:8
Tsawra myit nrawng ai wa gaw, Karai Kasang hpe chye chyang wu ai nrai, kaning rai nme law, Karai Kasang gaw tsawra ai myit rai nga ai.
Matthew 22:37-39
Yesu gaw, Dai Madu, na a Karai Kasang hpe, na a myit kraw lawang mahkra hte, na a myit masin mahkra hte, na a myit mang mahkra hte nang tsaw ra lu na ndai, nga nna hkang da ai ga gaw, grau kaba ai hte shawng na ga mung, rai nga ai. Hpang na ga mung dai hte bung nga nna, Na a htingbu wa hpe, na a hkum hte maren nang tsaw ra lu na ndai, nga nna rawng nga ai.
Psalm 18:1
Nye a n-gun Karai Kasang e, ngai nang hpe tsawra nga nngai.
Sara Paul Kaiji


text:
**** ****
Nhtoi 6/10/2016
Dai na de 5:30 Pm ten daram hta Myitkyina maga na hpyen n-gun jat sa wa ai myen hpyen mawdaw (3) tup hpe Wunpawng Mungdan shawnglawt hpyen hpung ni Ja Pu mare makau kaw hkap gap gasat ai hta myen Hpyen mawdaw (2) hten agrawp mat nna wan hkru mat ai lam na lu ai Dai majaw ya yang Myitkyina Manmaw lam kaw Mung masha mawdaw n kau mi lam kaw Hkring chya nga ai lam Mawdaw hte myitkyina wa ai sr langai kawn shiga na lu ai Bai n na Myen Hpyen ni gaw Mung masha ni wa sa n mai hkra lam kaw pat shingdang nga ai lam matut chye lu ga ai.


text:
LAGANG:- Ndai laman brawng pru wa ai
shiga ni gaw, mungmasha ni jawm ra sharawng nga ai simsa lam lu wa sana
nga ai shiga hkrai hkrai na lu ai. President Thein Sein tsun yang rawt
malan hpung 11 kaw na hpung 10 gaw simsa lam la masai da. KIO sha ngam
sai raitim 2013 July shata kaw gaw mungdan ting ngwi pyaw simsa wa na
sai da. Shawa masha ni kaw na Myen ni zing la tawn ai hting ra hte yi
sun hkau na ni pyi bai nhtang ya sana lam hte constitution mung gram ya
na sai lam tsun nga masai.
Shing rai Ma Kaw jan pyi gaw President
byin wa na matu myit mada nga ai ten mung rai nga sai. Rawt malan hpung
ni mung simsa lam la nna mungmasa party hpaw let 2015 ning na ra lata
poi kaw shang shingjawng na matu myit dating nga masai. Maigan mungdan
hkan na sahti ni gaw arang kaba shaw nna Myenmung hpe jawm gaw-sharawt
ya na masai da. Dai ni na ten hta Thein Sein woi awn nga ai asuya gaw
mungmasha ni a matu prat chyanat rai n lu yu ai ahkaw ahkang ni jaw na
sai majaw kabu hpa shiga hkrai na lu nga sai. De a ntsa e, salang nan
gaw gara hku mu ai lam jahta dan yu marit le.
PYILAN:- Maigan masha ni gaw laika hpaji
chye nna grai zen ai ni rai ma ai. Raitim shanhte gaw mungdan ngwi pyaw
simsa sai lam Thein Sein ndau nga ai hpe kam let arang kaba ni Myenmung
kaw sa shaw nga masai. Dai zawn rai tsun garu nga ai ningmu amyu myu a
ntsa sagawn yu na matu mungdan jut shagu kaw hkan pyen gawan hkawm yu
yang, kam ya na zawn re ai hte kam yak na zawn re ai in hpe kayau gaya
mu lu ai. Dai zawn rai myit ung-ang shangun ai hpe asan brang rai shen
maram sanglang dan na matu hpaji ninghkring Salang Prangtai hpe mahtang
lajin mayu ai.
PRANGTAI:- Ndai lam hte seng nna nam-up
up chyai let, dingla ni shada a ningmu garan kachyan jahta chyai hkat ai
hku mahtang di ga le. Ka matsing lit la ya nga ai Salang Puk Dun hpe
lajin mayu ai gaw, masha ni madat yang n manu dum na zawn re ai ga si ga
ngau ni n ka shalawm na matu re.
Anorahta hkaw hkam prat kaw nna dai ni
na Thein Sein a lakhtak du hkra Myen asuya ni hte myit hkrum lam laili
laika hku nna mung, n-gup aga hku nna mung hkam dahka sadi tawn wa ai
hpe hkan shadik shatup ai lam rai n mu yu ai. Shanhte tsun ai hte ta tut
galaw ai gaw, wa shakap shai rai, kaga ga rai wa sai. Shing re ai majaw
dai ni du hkra rai yang Myen asuya tsun ai hpe kam nna, la nga ai ni a
matu gaw, "U Hku a masa si la gawm" sha arai wa masai. Yu mu le, aten
galu hta Miwa hpe gara hku la gawm shangun wa sai. Matut nna gara hku
naw la nga shangun ai. Sinna mungdan ni Myenmung hpe economic sanction
dam ari jaw tawn ai kaw na shalawt dat ya na matu gara hku ladat shaw
ai. Dai hpang sinna masha ni gaw Myenmung hpe kade daram garum bang wa
nga masai hpe asan sha jawm mu nga saga ai.
Myen asuya shangwang kata na ta tut
bungli hpe maram yu ga. Lunghkrung npu kaw dung nga ai jahtung nat gaw,
remote control shingna kaji kaba lang tawn nna shi ra sharawng awng ai
maga de madi dat dat re ai ladat hte shi rem tawn ai ni hpe shangun sha
taw nga ai. Shing rai shi a npu na shangun ma ni kadai raitim, shanhte
htaphtuk dum ai hpe galaw na malai, shanhte a asak madu jahtung wa madi
madun dat ai hpe sha hkan shadik shatup nga ma ai. President yan Ma Kaw
jan hpe jahtuk ya ai mahkrun hku nna sinna masha ni ra sharawng ai hku
ka manawt dan nga shangun nna, hpyendap uphkang du hpe gaw
dingdung-sinpraw jut na ni hpe shanyam magang nga shangun nga ai.
Rohingya manghkang, Letpadaung, Meikhtila, Lashio manghkang, rawt malan
hpung ni hte seng ai manghkang ni a matu lang ai remote control ni gaw
kaga laksan rai nga ai hpe mung mu lu ai. Dai manghkang ni gaw jahtung
wa nan shalat la nna, hpang e gaw shazim ra sai lam tau nna hkyen lajang
tawn magang sai hte maren ahkyak la wa sai.
Shing re ai hta hkan nna, kalang mi
President ndau ai hta:- "Hpawt de manap hkying 6 kaw nna Mai Ja Yang
grup yin hkan majan gasat lam hpe tsepkawp jahkring dat sai" nga ai.
Hpawt de manap du ai shaloi hpyen hpung n-gun kaba jat bang wa nna
laknak kaba ni hte marang htu ai zawn gap sharu bun wa masai. Dai hta
n-ga, helicopter gunship ni hte shang gap wa ai kaw jet nbungli ni gaw
rocket hte gap, bawm ni jahkrat sharu bun wa masai.
Dai ni sha hpyendap jahkrat ai ginra ni,
gap hkat jahkring ai ga sadi ni galaw la lu sai hpu nau Sam hpyen hpung
ni hpe hpawt ni jang nan, Myen ni myit hkrum nna jahkrat tawn ai Sam
hpyendap shara hpe htawt mu nga nna matsun jaw wa masai. Sam ni gaw myit
galu gun let htawt ya nna shara nnan kaw hpyendap bai shachying wa ai
hpe bai htawt shangun ai shaloi n htawt ya ai majaw Myen ni gaw asuya
jaw ai matsun hpe n madat ya ai nga hkam la nhtawm majan gasat bang wa
masai. Lachyum gaw, dai ni jaw ai ahkaw ahkang hpe hpawt ni bai dawm la
ai lam rai nga ai.
Myenmung ting na rawt malan hpung ni
yawng shang lawm ai uhpung hpe shachying la ra sai lam KIO Ginjaw
zuphpawng kaw daw dan ai hte maren UNFC hpe lu hpaw shabawn dat lu sai.
Myen asuya gaw dai UNFC a dam lada kaba wa nga ai hpe na chying hkrit
tsang ai majaw jahten sharun kau lu na matu jut shagu de na si mani ai
ladat hte masawp nga sai. Hpaji ninghkring ni hpe masawp shangun ai nga
yang, UNFC na hpung kaji kaba nkau pyi hkan byawng nang wa magang sai
lam na chye lu ai.
Hpung nkau gaw Nepyitaw kaw zuphpawng sa
shang lu ai hpe na chying arawng la nga ma ai. Kaja sha nga yang,
Nepyitaw kaw du ai gaw, shup jahkraw kau katut ai lachyum sha re. Dai
zawn rai Nepyitaw kaw woi hpawng shaman ai gaw hpang lani UNFC hte
mungmasa bawngban ai shaloi Nepyitaw kaw hpawngchyawm lu hkra tau nna
ladat shaw magang ai re. Hpa majaw KIO ni myit ja nga ma ai kun? Hpa baw
hpe naw myit mada nga ma ai kun? nga nna myit mau nga ai ni mung nga
malu ai. Raitimung, mungmasa myi mu ai ni a matu chyawm gaw, asan sha mu
ya nga ma ai.
Masha nkau tsun wa ai hta:- "KIO gaw
shanhte a lagaw kaw sha tsap nna yu ai ni nre. Mungdan ting ngwi pyaw
simsa lam lu wa na matu shanhte rawt malan nnan hpang wa ai shani kaw
nna uhpung a mying hpe jahtuk shamying ai hta, INDEPENDENCE ngu ai ga
hkaw shalawm wa masai. Lachyum gaw, Kachin amyu ni a matu sha nre,
mungdan ting hpe hkanghkyi a n-gup kaw na shalawt la lu na matu yaw
shada let shamying ai she rai malu ai. Dai majaw UNFC ngu ai uhpung hpe
hpaw shachying dat ai a yaw shada lam mung lachyum langai sha rai malu
ai. Mungkan kaw chyam bra nga ai Wunpawng Myusha ni gaw shanhte hte ni
nawn dep hkap lu ai kaga bum nga masha ni hpe hpu nau ni hku nna tinang a
amyu ni mu ai mungmasa ningmu hkan mu lawm nna myit hkrum mang rum rai
UNFC hpe jawm madi shadaw lu na matu mahkrun tam nna jahtuk la lu ai rai
yang, ngangkang ai uhpung kaba hpe shachying la lu na ma ai.
PYILAN:- Salang Prangtai a ningmu hta la
kap nna Myen asuya kade maw sha chye ai hpe mara shagun na malai, na
chying shakawn ging ai ni re ngu mu ai. La ma Myen asuya gaw shanhte a
laram ai hpe mungdan ngwi pyaw simsa wa na maga de asung jashawn chye ai
rai yang, Myenmung gaw shadawn shadang maram n lu hkra rawt jat ai
mungdan byin wa mai ai. Raitimung masa hpe yu yang Myen asuya gaw
shanhte a laram ai hpe mai kaja ai maga de asung jashawn na masa n nga
ai. Mungdan ting a matu akyu jashawn lu hkra mahkrun jawm tam ra na re.
Shawng nnan anhte a myusha lam hta n-gun ja wa hkra galaw ra na. Dai
hpang mungdan simsa hkra galaw lu ra na. Dai hpang mungmasa lam bawng
jahkrup ai hta tsaw htum ai manu hte ginchyum dat la lu na re. Dai
shaloi Myen a laram ai hpe mungdan a matu mai kaja ai mahkrun hta jai
lang lu nna Myenmung gaw ngwi pyaw simsa rawt jat ai mungdan byin tai wa
lu na re, ngu mu ai.
LAGANG:- Salang nan a ningmu gaw mungdan
ting a matu na chying manu rawng ai ningmu re ngu hkam la ai. Dai
ningmu hpe masha wunawng uwa asan sha jawm chye na hkra jahtuk ka na
matu gaw Salang Puk Dun a atsam rai na sai. Dai atsam gaw du na ra ai
ten ni hta Myenmung masha ni a matu mai kaja ai akyu ara rai wa u ga
law.
Puk Dun
by JPKS


text:
Dear ,
Kanam Steve Aung hpe shana dat ai. Nang shagun ai Email hte phone ni lu shaga ai majaw kabu ai .Raitim anhte a mare buga,Hugawng danai de myen hpyen ni kam mara - dip sha wa ai lam na lu ai majaw she gari hkra pawt mayu nngai .Kanam e ya aten hta Hu - gawng ga sha n rai,Jinghpaw Wunpawng Mungdan shara magup rai mat sai.
Ga shadawn - hpakant-Uru sengmaw ga-Ndai shara ni gaw moi English rai ndu kaw nna anhte wunpawng sha ni madu nna galaw sha ai shara re.English bai du ai shaloi,Queen Victoria a prat hta sagawn yu yang J.W. sha ni a shara re chye jang kam mara ndi ya na matu,Jinghpaw Du salang ni hpe madi shadaw laika jaw da ai lam chye lu ai. Raitim Myen hpyen asuya prat kaw nna gaw, hpakant grup yin J W , mare buga,yisun hkau na,hpun hpang wa hpang ni hpe shamyit kau ya nna,Ji wa prat na madu ai lung seng nhkun ni hpe, hpet tsat law hpa law nga kashun la kau ma ai.Mung masha hkum tsun sanat lang nga ai shanglawt ni pyi,Uru hka nam-hka katsi -ngu ai lung seng kaja pru ai shara kaw hting nu kaba [1] galaw da nna mung de she gadu hkra kyuhpyi majai poi hta ngai nan lawm ai re. Raitm myen hte gap jahkring ai kaw nna gaw,lung seng nnga ai nam jim hku de hprawng ra mat ai re .hka katsi na hting nu mung run ayai kau ra mat ai.
Anhte J.W. sha ni moi kade a mayam mung nrai ga ai.myen hkawhkam prat e, anhte J.W ,amyu sha ni hpe n-up sha lu ai.Anhte J.W.sha ni moi chyai hku majoi, mali hku majoi nna, tinang magam,wala htan bam,Du magam zaw hkin mang,shadip jahpang hte rai nna man ang ai hpyen hpe gasat nna Kahta lawu du hkra nga hkrat wa ga ai .sakse gaw anhte J.W. ni a luphka hkawng hte mare buga dingsa ni re.
Sinpraw de nga jang,Sam mung,Namhkam,Ban ma, Nga law, shadan mangbu,oilaw, muze, kuthkai, Namhkyek, Howa J.W sha ni nga ai shara yawng moiJiwa ni gasat nna lu ai shara re.
Bai nna 1947-February-Panglung agreement hta mung [all ethnic equelity ] gaw madung re,ngai nan kaji dik hku conferance lawm sai . Moi English prat e gaw,myen Mung masha yawng English a mayam hkrai re.Anhte J.W ni mung English hpe gasat ga ai.Raitim n-gun nbung nna hpang e asum hkam ra mat ai re. 1948-January-shanglawt lu ai shani kaw nna gaw,Uhkru hkang Uka galai,English hkang myen lai rai nna anhte J.W sha ni myen a mayam tai ra mat ai re. Jinghpaw Mungdaw [Kachin State ] nga tim, Sama Duwa sinwa naw hte Panghuk Duwa L. Zau Lawn a lak htak Kachin asuya hte Jinhpaw hpyen dap,J.W asuya moi awn ai police dap nga ai. Ya hpang dai ni du hkra [ kachin state ] nga tim Kachin asuya nnga ai.Rangoon asuya sha, ra ai hku paran sha ai re.Nanhte a num nga nna J.W.mung hpe madu jan shatai ai gaw myen sha re.
myen wa n masat ya tim anhte mungdan sha re. Myen hpyen wa gaw Aung San wa nnga ai hpang,Panglung agreement hpe run kau nna an- hte madu jan [Kachin State ]shi madu jan shatai wa ai majaw,nkam hkam nna,1961-Febru- -ry [5] ya shani sanat lang nna anhteJ.W.shani rawt malan wa ai re.Nnan e shanglawt Du kaba Zau Seng, Zau Tu hte marai [ 7 ] Jinhpaw Mung de majen je sa na rai yang,Ban ma- Nga law anhte nta e shawng , hpu ba Ngalaw Duwa M.Zau hpang gaw, shakawn-127:1-2 hpe hti nna K.K.nlawm yang kaman sha rai na re.Chyum Mungga hte maren sa wa mu ngu machyai kyu hpyi dat ya ai re. Shing rai anhte J,W sha ni yawng myit mang hkrum,lahkrip rara gasat sa wa ai majaw,Kachin State e, myen mung up, jinghpaw asuya mung up rai lu ai re .
hpang daw Naw matut na
Read more »


text:
Ndai gaw www.blogger.com
Jinghpaw hku Bloger ka ai lam
KACHIN BLOGER N DAI KAW DIP DAT U
Wordpress.com hte Blog ka mayu yang
Ndaikaw DIP DAT U
Gashadawn
http://mykachin.wordpress.com/
Computer Hkaja ai ni
Computer hpe, ya sha nnan hpang, hkaja nga ai manau manang ni hpe, ngai, computer hte seng na, chye ra ai hpaji hparat ni hpe law law mai lu ai shara langai hpe madun dat mayu ai. Hardware hte seng na tinang chye mayu ai yawng lu chye ai shara re. Hkaja mayu ai nga yang gaw Ndai kaw sa yu ga.
Softwares ra yang Download galaw ra na re...
Software ra ai ni a matu bang dat ya ai re. Hpa mung majoi lu ai gaw sadi ra na re. Lu sai nga n na, majoi joi down dat yang mung gaw nmai na re. Virus mung sadi ga, ngu shawng shadum dat mayu ai.
Lawu na link ni kaw mai lu ai hku re. Ngai chye ai kaw na loi mi garan dat ya ai re. Ngai ningnan bai mu yang, bai jat bang ya na. Naw nga yang mung chye ai ni comments kaw bai jat da ya marit, yawng a matu le.....
1. 9down Free Software
2. Brothersoft Free Software
3. Filehippo Free Software
4. Softarchive Free Software
5. Ultimatezone Free Software
6. Download Free Drivers
7. Full Software Downloads
8. Key Gen ra yang
9. Pcworld


text:
Shanglawt Ai Mungdan Kata Na Shanglawt Ai Ramma Ni A Sharin Hpawng
Shanglawt Ai Mungdan Kata Na Shanglawt Ai Ramma Ni A Sharin Hpawng
Lungjung Moon
Shanglawt ai Mungdan ngu ai hta,“ Anhte Kachin ni ngu ai gaw tinang lagaw tinang tsap ai, anhte hpe hpan da ai Karai Kasang, shi jaw da ai shanglawt ai mungdan hpe tsun ai re, kadai tsasam wa jaw n ra ai, Karai Kasang sharawng awng ai shanglawt ai mungdan de du lu na matu ramma ni gaw hkrang shapraw ra ai hpe tsun ai. Anhte Wunpawng Amyusha ni Awmdawm Mungdan hpe bai lu gawgap lu na matu, myit mada ai kaw nna gaja wa byin lu ai shing-ran hpe hkrang shapraw lu na matu mung yaw shada ai”. Dai gaw (8) Lang na KBC Youth Conference hpe Shanglawt ai Mungdan ngu gabaw jaw ai hte yaw shada lam hpe KBC Ramma Hpa-awn Sara Lagwi Ying Kyang kaw nna tsun dan ai re.
Dai sharin hpawng hta KBC sha n ga, kaga makam masham hpung ni kaw na Kachin ramma ni mung shanglawm ai hpe mu lu ai. RC Makam Masham Hpung kaw na ramma langai rai nga ai shd. Zau Mai Awng mung, “ Shanglawt ai Mungdan ngu ai Gabaw gaw KBC hte sha seng ai n re le, anhte Kachin ni yawng hte seng ai le, dai majaw ngai mung Kachin ramma langai hku nna shanglawm byin ai re” nga nna tsun ai.
Conference (5) ya hta sharin lamang ni, Shingjawng lamang ni hte kaga Arts and Photos Exhibition zawn re, shawoi n galaw yu ai lamang ni galaw wa ai hpe mu lu ai. Sharin lamang ni hta mung sara/num kaba ni gaw daini Kachin amyusha ni a masa hta mahta nna Chyummasa, Mungmasa, Sutmasa, Hpajimasa, Pratdep masa, Lamuga hkangzingmasa lam ni hpe sharin ya ai hpe mu lu ai. Lakjet sharin lamang ni hpe sharin hpawng hta sa du shanglawm ai shd: Damau Htoi Naw gaw “ Sara Kaba Hkalam Samson tsun ai zawn, Shanglawt lu na matu Mungmasa hte sha n mai ai; lanak mung lang ra ai nga hpe matsing ai. Dai lakjet ni yawng gaw anhte shanglawt ai mungdan gawgap wa ai ten hta akyu rawng na re” nga nna shi a mu mada lam hpe tsun ai. Shinggyim ahkaw ahkang hte seng nna lakjet jaw ai Saranum Hkawn Ja mung, “ Tinang ahkaw ahkang hpe tinang chye ra ai, n chye yang gaw n lu hpyi na rai nga. Dai hpe chye da tim pyi, n shakut yang gaw kadai mung tinang man kaw n sa jaw ai. Dai majaw tinang a ahkaw ahkang hpe tinang hpyi ga ngu nna ramma ni yawng hpe saw lajin dat mayu ai” nga nna tsun dan ai. Sharin ai lamang hta Du Kaba Sumlut Gun Maw gaw laksan mungga lamang hte shanglawm na nga da tim, video file hpe sha shagun jaw dat ai lam hpe mu lu ai.
Ramma ni myit lawm dik htum rai nga ai, “ Kachin Liberation Art Exhibition” ngu ai Dumhpau Hkun Li, Dumhpau Hkun Lat yan a, anhte Kachin ni a prat hpe htawng madun sumla ni hte Zahkung Hkawng Gyung @KOZ a Installation Art ni rai nga ai. “ Dai zawn re shawoi n mu ga ai, ya na zawn re myi jahpaw ya ai ni hpe mung grai chyeju dum ai. Sumla ni mung grai hkrak ai, tinang makau grup-yin kaw nga ai arai ni hte galaw da ai le i” nga nna, shayi Bawm Ra gaw shi a mu mada hkam sha lam hpe tsun ai. Sharin hpawng hta sa du ai ramma ni gaw roi rip hkrum ai saranum Tangbau Hkawn Nan Tsin hte Saranum Maran Lu Ra yan a lupding lupwa de sa nna hkungga jaw ai lamang hpe mung galaw sai rai nga ai.
Shingjawng lamang ni hta Myitkyina Ginwang ramma ni gaw, gawdin shingjawng lamang Sovereign Cup hpe lu la nna , kahkrang hte mahkawn shingjawng ai hta mung No.1 lu ai lam hpe chye lu ai. Miss KBC hpe gaw Lawuga Ginwang na Shayi Mandawng Hkawng Nan shagrau hkam la hkrum sai.
“Shanglawt ai Mungdan de du wa lu na matu dai sharin hpawng gaw lahkam langai mi rai sai. Marai langai hkrai sha galaw n mai ai; garan ginhka taw n mai ai; myit hkrum ra ai; dai lam ni hpe ya na sharin hpawng hta lu la na re ngu kam ai. Ya daini na zawn, ahkying aten hta anhte ramma ni sa pra ai ngu ai gaw, Karai Kasang a yaw shada lam nga ai, Right time re ai. Daini na mabyin masa ni hta ya na zawn re Sharin Hpawng kaba wa ang ai ngu ai mung, anhte ramma ni shanglawt ai mungdan gawgap ai lam hta shanglawm lu na matu lama ma sharin la lu ai lam rai na re ngu, myit mada ai. Shanglawm ai ni gaw laklai ai lam lama mi lu na re ngu kam ai” nga nna, Sara Lagwi Ying Kyang gaw sharin hpawng a ntsa shi a myit mada hkam la ai lam hpe tsun dan ai.
2015 ning April shata (21) ya kaw nna (27) ya du hkra AD-2000 Gawknu, KTCS Nawngnang, Myitkyina hta galaw la lu sai. (8) Lang na KBC Youth Conference gaw laklai ai lam ni hte galaw lu sai re. Lai wa sai (1) lang kaw nna (7) lang hta gaw maigan de du nga ai ramma ni du hkra shanglawm lai wa sai hpe chye lu ai. Jahpan hku nna KBC kata Ginwang (15) hte OKBC kaw nna ramma -10,537 sa du ai hpe chye lu ai. Kaga mying jahpan n bang ai, kaga makam masham hpung ni kaw na ramma ni mung law law sa du shanglawm ai hpe mu chye lu ai.


text:
Blogger templates
Wednesday, April 18, 2012
Windows Dark 7
Ndai gaw Windows Dark 7 re. Computer langai hta rawng mai ai software yawng hpe jahkum bang da ai re. Ndai Windows hpe run ai shaloi mung Auto galaw ya ai. Ngut jang nsen hte shi a ra ai lam ni ma hkra hpe ndai kaw yawng kahkyin nna, bang da ya ai hku re. Manaw manang ni yawng a matu manu na re ngu nna, lajang bang dat ai hku re law
download
download
DX Audio Editor
Ndai software gaw tinang a mahkawn hpe daw kau ai lam ni mai galaw ai. Matut nna, jat bang la ai lam ni mung mai galaw nhtawm, Mahkawn ni hpe nsen nyem tsaw mung mai galaw let, grai akyu rawng ai software langai rai nga ai. Yawng a matu akyu rawng na re ngu nna, mu hkrup ai majaw mara dat nngai law. Lawu de matut galaw la ga yaw.
download
Creevity Mp3 Cover Downloader
Ndai Software gaw Mp3 mahkawn hpe sumla bai kahtap bang ai re. Phone hkan e album songs ni hte mu lu hkra mai galaw ai. Nang ra ai mahkawn hpe bang la nna, shi a mahkawn kaw nang bang mayu ai sum la hpe bang nna galaw mai ai software langai mi rai nga ai. Yawng a matu grai lang manu ai majaw mu tam sawk let, mara dat nngai law.
AWNG JA BALIK DAP HPE SA HTIM GAP
April (18) bat Masum
Wunpawng Mungdan Shanglawt Asuya Dap Ba (5) n pu na Ginjaw KIA myu tsaw share shagan ni kaw nna, April (17) ya shana maga hkying (5:15pm) ten kaw Awng Ja mare na myen balik dap hpe sa htim gap ai lai wa sai lam shiga na chye lu ai. Awng Ja mare na balik dap hpe numdaw (2) lang sa htim gap ai hta myen dap de na bai n htang gap wa ai lam n nga ai majaw bai n htingnut mat wa ai lam, hte ya na zawn sa htim gap ai lam gaw KIO ginjaw kawn htuk shale ai lanak nnan ni hpe sa chyam ai hte hpawn re lam hpe na chye lu ai.
Wunpawng Mungdan Shanglawt Asuya Dap Ba (5) n pu na Ginjaw KIA myu tsaw share shagan ni kaw nna, April (17) ya shana maga hkying (5:15pm) ten kaw Awng Ja mare na myen balik dap hpe sa htim gap ai lai wa sai lam shiga na chye lu ai. Awng Ja mare na balik dap hpe numdaw (2) lang sa htim gap ai hta myen dap de na bai n htang gap wa ai lam n nga ai majaw bai n htingnut mat wa ai lam, hte ya na zawn sa htim gap ai lam gaw KIO ginjaw kawn htuk shale ai lanak nnan ni hpe sa chyam ai hte hpawn re lam hpe na chye lu ai.
Window Blinds7 public
Windows blinds7 Public
Ndai Software gaw madu a Computer Window hpe Vista hkrang galai kau ya ai rai nga ai. Tinang ra ai hkrang hpe ndai kaw law law jaw da ai re. Galaw yu ga le i. Lawu de matut download galaw ga
download
Ndai Software gaw madu a Computer Window hpe Vista hkrang galai kau ya ai rai nga ai. Tinang ra ai hkrang hpe ndai kaw law law jaw da ai re. Galaw yu ga le i. Lawu de matut download galaw ga
download
Mp3 Carver Converter software
Freemake Video Converter
Ndai Software gaw Youtube kaw na madu ra sharawng ai Video a website like hpe Mp3,Mp4,Video,AVI,MXV hte kaga law law mai galaw ai software langai re. Grai lang manu ai hte phone ni a matu hte kaga ra ai lam mi hku nna, akyu jashawn mai ai software langai re majaw mara dat nngai law. Ndai software hpe layu de download galaw la ga. Awng dang u ga yaw.
download
Ndai Software gaw Youtube kaw na madu ra sharawng ai Video a website like hpe Mp3,Mp4,Video,AVI,MXV hte kaga law law mai galaw ai software langai re. Grai lang manu ai hte phone ni a matu hte kaga ra ai lam mi hku nna, akyu jashawn mai ai software langai re majaw mara dat nngai law. Ndai software hpe layu de download galaw la ga. Awng dang u ga yaw.
download
Subscribe to: Posts (Atom)


text:
Myitrum manang ni, “Myit Malai”ngu ai Sumroi ka shagun dat ai yaw. Manmaw de na shiga, sanghpaw 4 ting M hpyenla ni tup lung wa mara ai da. M ni jat chyu jat rai nga sai lam na lu ai. Taimhu galai sai hte maren, Byuhamhu ni mung galai na rai malu ai da. Majan plan jahkrat byin dik ai hta grau byin ai wa hpe lata nna Kachin mung de dat na hku hkyen nga ma ai; Shanhte a shingte masat daju N0. (1) LZ . (2)Hpakant. (3) Pangwa rai malu ai da. KK makawp maga la rit ga, hkum ngau shagu Kyuhpyi shaja ga lu oi. Ya shanhte Laiza grup-yin e hpyen-la mahkawng nga ai ten re. Dai majaw anhte kyu hpyi n-gun grau kahkyin ra sai ngu kahtap shana dat ai oi.
jic read more click on+++++++
Myit Malai
Myit malai lu nngai. Ngai naw kaji ten hta, Kahtawng ting Wunpawng
Jinghpaw hkrai, makam masham gaw, Hkalup Hpung hkrai pri re ai shara kaw nga
kaba lai wa ai re. Asuya tsang 4 jawng nga ai. Dai kaw jawng lung wa ai. Jawng
kaw sharin ya ai majaw, anhte Wunpawngsha ni hta, Maru, Lashi, Rawang, Lisu,
Jinghpaw, Zaiwa ngu nna kahpu kanau ni hpan 6 nga ga ai lam atsawm sha chye da
nngai.
Manmaw mare kaba e, jawng bai matut lung yang, Lisu hte Zaiwa manang ni
lu wa ai raitim, shanhte mung ngai hte maren, Jinghpaw ga sha shaga ai majaw,
Wunpawng hpu nau ni a ga hkaw mi pyi n chye la kau sai. Kaba ai kanu kawa kaji
kawoi ni mung, hpunau ga shada chye tsun shaga hkat ra ai lam kadai mung, n tsun
shadum sharin shagwi ma ai. Tsang 10 shaning Myitkyina du sai. Makau grup-yin e
Jinghpaw ga sha lu ga ai. Sara tai ai hpang Waingmaw e Jawngsara galaw ai.
Waingmaw gaw, hpawm chyawm shara re majaw, Lisu, Maru, Lashi, Jinghpaw,
Zaiwa hpan 5 gayau gaya nga ai. Ma ni hte shani shagu hkrum shaga ai a marang e,
Lisu ga hte Maru ga loi mi chye wa ai. Raitim, Manmaw ga de bungli bai htawt mat
wa ai shaning law law a hpang e, Kachyi mi sha chye la ai; Lisu, Maru, Lashi,
Zaiwa ga ni yawng bai malap sha kau sai.
Ya ngai asak kaba sai. Nye a prat hpe dinglik yu yang, tinang Wunpawng ga
shaga na malai, Myen ga she n lawm n mai matep shaga lai wa sai. Myen e ka-up
sha kau ai hkrum nga nngai hpe dum nga ninglen hka yawng let, asak kaba mat wa
ai hpe myit malai lu nngai. Ngai hte rau ram manang masha kaba ni hpe bai maram
yu yang mung, ngai hta grau sawng ai ni hkrai she rai taw nga ai. Daini ndai majan
byin ai kaw na she, “ Oh! Myen a Ushat she tai nga saga ai” ngu, myit dum hprang
mat ai hku re. Myen gaw annau ni 6 aga n bung ai a ninghkan, sumprat dawk bang
tik tik rai nga ahka!
Pangwa de na Lashi ni, tinang Wunpawng ga gaw n chye, Myen ga gaw gaja
chye she rai nga ma ai. Htaw! Putao de na hpu nau Rawang ni mung, kaga
Wunpawng ga gaw n chye, Myen ga she ga shajang nga ma ai. Ngai Jinghpaw ga
hte shaga yu yang, “ Kachin sagah nah male bu!” she nga ma ai.
Ngai wa gaw taw? Ngai wa mung maren, Myen ga hpe sha manu shadan
matep ga lawm si bu nga nngai. Ya she myit malai lu ai. Moi kaw na ngai Myen ga
ga shakut na malai, tinang Wunpawng ga hpan 2,3 daram sha pyi atsawm lu tsun
shaga taw gaw, ngai Maru shing kaw, Lashi shing kaw shing n rai, Zaiwa shing kaw
mungga hkaw tsun yang kade sha tang du na i. Wunpawng sha ni shada Wunpawng
aga yawng she chye na chye ga hkat ai rai yang, annau ni kade she myit hkrum
zinlum kahkyin gumdin, tsaw ra makyit sumri ngang kang hkat na ga ai i. Ya gaw,
dai hku n rai; shada numla wenyi hka garan nga saga ai. Dai zawn, annau ni n zen ai
majaw chyasam wa sumprat dawk bang grai loi mat nga ai. Hpunau Hkang ni amyu
ga hpan kade law tim, shada chye tsun chye na hkat ma ai.
Tsadan gaw annau ni hpe sumprat dawk nna, kahkyin gumdin n- gun hpe
shakya kau ya nga ai. Oh!……. ya ngai myit malai lu ai zawn, hpu nau ni yawng
mung aten dep myit malai lu shajang ga le ……i. Amyu ga gaw, shada grai tsaw ra
kahkyin gumdin lam hpe manu jahpu n jaw ra ai sha, kahkyin gumdin shangun lu
nga mali ai. Daini Tai wa gaw, Myen ga shaga mat ai Buga mungchying sha ni hpe,
shanhte a yuptung jahpan hta, bang la kau ai majaw, Myen amyu gaw, wan kade
wode rai sai nga nna, Mungkan de shakawng ndau nga ma ai. Tinang amyu hpe
tsaw ra ai rai yang, tinang Wunpawng ga she aja awa ga shakut saga yaw. Hpanwa
Karai Kasang gaw anhte hpe Myen n tai shangun ai re myit dum ga lu oi…………
Shanglawt Tsing
(21.9.2012,1:00AM)


text:
skip to main |
skip to sidebar
Rev. Fr Thomas GUMRAI AWNG's Biography
JAU THOMAS GUMRAI AWNG A LABAU KADUN Asak ( 53 ).
1 SHANGAI CHYINGHKAI WA AI LAM
Shawng de Mali Nmai Wa Lawng Njang Yang Ning Htawn, Pali mare kaw
1960 ning August shata 08 ya shani, Kawa sara Stephan Gumrai Gam hte,
kanu Dorothy Lama Ja Nan yan kaw nna shangai wa sai rai. Kahpu kanau
ni;
1. Jau Thomas Gumrai Awng
2. Monica Gumrai Kaw Bu + Law Lai Gumja Naw
3. Patrick Gumrai Lawt Naw +Lalawng Lu Bu
4. Petru La Sam + Mary Labang Kaw Ing
5. Gumrai Roi Nu + Shan Rawng La Dut
6. Gumrai Tu Hkawng + Myitung Htu Seng.
7. Mama Magaret Rosy Htu Hkawng (SFX, Roma).
8. Benedett Kai Ling + Petru Nhtung Hka Brang Mai.
2. HPAJI HKAJA LA AI LAM
Tsang ( 4 ) du hkra N-greng Kawng mare, Tsang ( 5 -7 ) du hkra
Manmaw, Kokkudaw SHS 2, kaw lung la sai. Tsang 8-10 hpe Myitkyina, SHS
2 kaw lung nna 1982 ning hta Tsang 10 awng la sai. Asuya Dakkasu kaw
B.A (Geo) hte Jan mau gup la lu sai.
Jawng ma ten hta, ning tawn
ai lam; Gaw din ginsup ai hta mungdaw madang ginsup ninghkring tai lai
wa sai. Hkrang pan ( sumla soi) ai lam hta grai ning tawn ai hte Music
hta ning tawn nna Base Guitar dum, Choir hta Base hkan lai wa sai rai.
3. JAU TAI JAWNG LUNG HPANG WA AI LAM
1977 ning hta, Aung nan Minor Seminary nga hpang sai. 1982 August 12
ya shani Brother Palawng hpun la lu sai . 1982– 84 Yangon hte 1984-85
du hkra Pegu St. Joseph’s Major Seminary ni hta karai hpaji hkaja la nna
B. Th hte B.A (Philo) Jan mau ni gup la lu nu ai rai.
Mung masa
npyaw wa ai majaw hkring sa nga ai ten 1986– 67 ning Hta Putao Jau
ginwang de sa du nna mama ni hpe mam hkai garum ap nawng lai wa sai.
1988 ning hta Tanghpre Ginwang up jau Paul lasang la kaw nga nna ap
nawng shakut shaja ap nawng lai wa sai..
1990 ning hta Jawng bai
hpaw ai ten hta Pyin Oo Lwin de sa nna Philosophy matut lung la nu ai.
1994 ning hta Deacon Aya hpe hkam la lu sai rai.
4. JAU AYA HKAM LA AI LAM
1995 March 22 ya shani Tanghpre Jau Ginwang, Alam mare, St. Mary Nawku
Jawng wang kaw Wa saradaw Paulu Zinghtung Grawng a lata hta, Wa Jau
Micheal Myint Aung, Wajau Peter Nlam Tu Awng ni hte rau “Not to be
served but to serve” ngu ai manoi ga hpe lashum nna, htani htana Jau aya
hpe hkam la sai.
5. GUN HPAI LAI WA SAI LIT MAGAM NI
1995
–1996 ning Jau aya hkam la ai hte rau Myitkyina Jau ginwang a Ningtau
Jau hte Sara daw Ginwang Ramma Director Lit shatsam hkrum sai. 1996 May
18 ya shani Shatapru Jau Ginwang hpaw dat sai hte shawng nnan ngu na
Lit Hkam Jau hku nna lit shatsam hkrum sai. Shatapru St. Patrick Jawng
wang de gaw 1997 shaning nnan de she wa dung hpang wu ai rai. 2007 kaw
nna Tanghpre Jau Ginwang a Lit Hkam Jau hte Tangpre Zone a Jau kaba
Episcopal Vicar, tai wa sai rai.
6. RAMMA DIRECTOR PRAT
1995
ning kawn, Myitkyina sasana Ramma Director Lit magam hpe shakut shaja
nna, Ramma law law hpe shalat shaprat ai hta n-ga, Germany, Canada hte
kaga mai gan mungdan law law de du sa nna, WYD ni hta sa lawm lai wa
sai. W.P htung hking manau hpe mungkan ting chye hkra woi awn shakut lai
wa sai rai. Myenmar mung kaw mung Youth Congress law law lang galaw woi
lai wa sai rai.
7. JAU PRAT ( 19 ) NING HPRING SAI.
Tanghpre
Jau Ginwang up lit magam hte, machyi makaw rai nga ai majaw maigan pru
tsi tsi hkam la nga ding yang rai nga let, hpung kawan shaja nga ai
ten, 2013 ning May 25 ya shana maga 2:45 P.M. ten hta Madu Yesu woi la
nu ai rai.
8. KASI KAJA LA MAI AI LAM NI
- Grai shagrit shanem chye ai. Ramma law law hpe shalat ai.
- Htunghking hpe manu shadan, shagrau sha a jai lang chye ai.
- Makyin Jinghku, Manaw manang ni hpe tsaw ra chye ai.
-Sasana lam hta Magrau grang, Ningja atsam kaba ai jau re
- mali nmai hka madim hte seng nna tinang amyu sha ni myit ra ai hte
maren byin wa hkra mung, hpung jawng wang ngang grin hkra woi awn ning
shawn tai lai wa sai rai.
labau ka lajang ai: sara Yawhan Nhkum Naw Seng


text:
2012 January (27) ya shani hkying (10:00)am aten Laiza Lahta Tsang Jawng, Rawt Ninghkawng Gawknu hta Mung shawa, Dap shawa hpe, ya aten na KIO a Mung masa, Hpyen masa lam sanglang dan ai zuphpawng galaw ai lam hpe chye lu ai.
Ndai zuphpawng hta Wunpawng Mungdan Shanglawt Hpyen Dap, Dap Awn Daju, Du Daju Gunhtang Gam Shawng kawn Mung shawa, Dap shawa hpe tsun sang lang dan ai lam ni gaw
1. Dai ni du hkra na KIO Ginjaw Komiti kaw na woi awn ai Mung masa Hpyen masa hpe tsun sanglang dan ai.
2. Majan byin wa ai gaw Mung masa a majaw byin ai wa ai re, KIO Ginjaw Komiti gaw branglang masa hku nna lahkam woi htawt na hte mung masa lam lu jahkrup banwg ban yang majan mung mat mat na sha re.
3. KIO gaw (17) ning gap hkat jahkring ai hta Mung masa, Hpyen Masa, Mungshawa akyu ara law law hkrat sum mat ai lam ni hpe mahkrum madup nga sai re majaw tinang a gam maka tinang jum hpajang la lu ai hte sakse sakgan ngang kang ai simsa lam lu hkra bawngban sa wa na lam.
4. KIO gaw Munghpawm shangai shaprat dat ai Panglong ga sadi hpe n’pawt tawn nna Mung masa bawngban sa wa na lam.
5. Koi yen n lu ai majan hpe Jahtum chyalai hpe hpan tawn da ai Hpan Wa Ningsang Yehowa Karai Kasang hpe nambat (1) tawn da nna Karai n gun hte Awng Padang Ninglaw lu na re lam hpe Mung shawa Dap shawa hpe tsun sang lang dan ai.
Ndai Sang Lang hpawng hta Mung Shawa Dap Shawa marai 1,500 ram sa du ai re lam hte KIO Ginjaw Komiti a Mung Shawa, Dap Shawa hpe sanglang dan ai zuphpawng gaw Liaison Bum, Je Yang Hka Hpen Yen Dabang hte Hpung Lum Yang Hpyen Yen Dabang ni hta mung galaw ai re hpe chye lu ai.
By,KNT


text:
WUNPAWNG Myu sha ni hpe Singapore Mungdan A Su Ya(gov) Kaw nna *KACHIN* ngu ai Amyu Mying hte tara shang PR Jaw ya sai
Labau Sak Se Kadun!
By PaHtau Nsen
JaChyum Ga
Esaia 55:9,Eshta 4:14
Ngai gaw (Du Zahkung Hkawng Je) hte jan Batsam Hawng Nyoi yan a kasha ma kaw wa re. Karai Kasang a chye ju san san hte tsi sarama bungli hte myen mung kaw manga ning magam gun ngut ai hpang Singapore de1999 hta du sa ai.
Ngai Singapore du ai shaloi ICA form hta amyu mying kachin ngu ai lata na n nga ai. Dai majaw dai ten na Singapore du wunpawng myu sha ni yawng gaw n kam tim a myu hpe' Burma' or' Myanmar' ngu ai hpe lata bang wa sai.
Karai KaSang a chye ju jaw e2005 shaning htum maga de ngai Singapore PR hpe shawk na daw dan let ICA de form sa shawn ai.
PR application form ka ai Shaloi a myu hta 'Myanmar'ngu n kam ka ai majaw officer hpe san yu yang, n mai ai myen mung masha ni a Matu gaw 'shani 'Myanmar' Karen sha mai lata la ai nga sanglang ai..
Myit hta hpa ka tim n ra na re ngu zawn nawn ai majaw ''Kachin'' gasi loi bung ai'Karen''hpe Lata bang dat sai..
6february 2006 shani IC card sa htuk na, card hpe yu dat yang a myu ""Karen ,, nga hti lu ai. A Myu-''KACHIN'' ngu mai galai na matu mai tang shawn na kun ngu Officer hpe san yang, n mai ai sha nga ai.
Dai majaw dai shani PR card lu tim myit hta ai n nga dum let, Karai Kasang Hpe ga san san kau sai. PR card hpe shagu myit hta ai n nga dum let Karai Kasang kaw "KACHIN" ngu ai a myu hpe n dai Singapore ICA hta tara shang byin wa na matu lam madun rit ngu n na a kyu grai hpyi ai.
Ngai sha n rai dai ten na Singapore de wunpawng sha ni yawng a kyu hpyi ga langai rai na re ngu kam ai.
May2006 hta ICA rung de bai sa n na, IC card kaw a myu"Myanmar" ngu mai galai na i ngu officer hpe san yang n mai ai bai nga ai. Raitim ngai na matu a hkyak ai majaw, gara hku galaw yang mai na ngu bai san yang, card htuk ai shara na officer kaba hte hkrum shangun ai.
Officer kaba hte mung n mai byin ai majaw kaga officer kaba ni hte hkrum na matu lajang ya ai. officer ni hte hkrum shaga ai shaloi 'Karai Kasang ,lam madun let Karai Kasang shingkang dan dawng na matu a kyu grai hpyi sai.
Hpang jahtum htum hta'Birth and Death Department'na kaba htum wa hte hkrum lu ai. "Hpa rai na galai mayu ai i?" nga shi san yang, myen mung hta n ta masha ni na passports shawk ai shaloi rung hta n yak na matu, ngai myen n rai tim shawa lang ai a myu Myanmar hpe hpe bai galai ya rit ngu a hkang hpyi ai.
Nang hta myen n re ai nga hpa sakse nga ai i?"
Nga majaw ngai na dai daw lekmat (Jinghpaw hte English) hpe madun ai." Laika shawn da u"nga ai majaw"Myanmar"galai ya na matu laika ka nga yang, Nang na Matu a myu"KACHIN" nga yang grau htuk na n re i?" nga shi san wa ai.
Ngai mung "KACHIN " nga ai gaw jaw dik htum rai tim Singapore ICA kaw code n nga ai majaw Myanmar hpe sha lata la ra na sai ngu htan dat ai. Ngai laika ka ngut daram rai wa yang, shi gawk kaw na pru wa let, ya nang a myu?
"KACHIN" nga ai hpe mai lata sai. Ya sha ngai code lajang bang dat ya ai."nga tsun ai shaloi ngai na myit hta Karai Kasang gaw hpyi yang jaw ai Karai, ngu ai hpe Chye ju grai shakawn kau sai.
Manu jahpu hpa shajan n hpyi ai sha lawan dik ai hku garum ya ai dai Officer kaba hpe mung Chye ju dum ga tsun let laika shawn da kau sai.
N dai mabyin kaw na ngai hkam la lu ai gaw mung dan langai hta teng man ai hku woi awn ai ni gaw grai ahkyak ai, mungdan masha ni mung madu na mung hpe a rawng la let jut shagu kaw na mungdan galu kaba lam hta (dai Officer kaba zawn) shakut shaja yang, Singapore zawn mungkan hta shim lam lu ai, awng dang ai mungdan ni law law nga wa na hpe kam ai.
Karai Kasang a chye ju san san a jaw e PR card ningnan hta a myu "KaCHIN"👈 nga ai hte1August 2006 hta Singapore du wun pawng sha langai hku shawng ningnan tara shang byin na matu hkam la lu sai.
Myen a su ya hpyi yang, lu na n lu na n chye ai. Wunpawng hku hpyi yang mung mai byin na gaw gadai n mai tsun lu ai. Raitim, a sak hkrung ai dai Karai Kasang hpe Singapore du wunpawng sha ni myit hta hkam sha let hpyi ai shaloi ,
Karai Kasang a ten u ai shaloi Hpa n rai ai ngai hpe shi jai lang let shateng ya ai lam mau hpa hkam la lu ai lam hpe Singapore du wunpawng myu sha ni a Jinghpaw wunpawng Hka lup hpung (Singapore)20 ning hpring chye ju shakawn poi masat Magazine hta kabu gara let sakse hkam dat n ngai law.
Zahkung Je Naw
( Wai Maw )


text:
American mung dan kaw nga taw ai Yakhai myu sha ning baw Dr.Aye kaw gaw laimat wasai bat 4ya 19 Jan 2012 shani asak 77 ning ,Cancer yaw ga hte n nga mat wa sai lam chye lu ai.BBC news
Laimat wasai 2007 Malaysia Mungdan e Jinghpaw wunpawng ramma ni hte Taiyintar baw sang ni Dr.Aye kyaw hte hkrum shaga yu sai.Myen mung a labau hpe npawt n dung hkren chye ai hapji ning hkring ngai rai nga ai.Ngai ya du naw dum ai gaw" Dr.U Aye Kyaw Tsun ai" Myen ni gaw hkaw hkam prat kawn dai ni du hkra gum shem ladat (anashin) hte sha up hkang ai lam labau hta mu lu ai.Galoi mung simani ai hku woi up hkang chye ai ni nre, nga tsun ai,Bai nna Myen mung dan Galai shai na matu gaw Yakhai mung daw Yanbye zin lawng e American nbungli htaw ai sang hpaw kaba wa hkring ai shani she, Myen mung dan teng man ai sim sa lam lu wa mai ai nga tsun ai hpe naw dum nngai.(Dai ni na Myen a galai shai ai hpe shi gara hku mu ai kun ?san dat mayu ai)Dr.Ayekyaw bio read more+++


text:
Namsan Yang mare gat hte dum nta ni nat hkrum
KIA laksan hpyenhpung hte Myen Asuya, Hpyendap LIB (37), LIR (438) ni 15 – 16 September 2011 ya gaphkat ai kaw Myen Asuya Hpyenla ni marai (20) jan si hkrum ai hte hkala nba grai law ai lam chye lu ai. KIA maga de hpyenma marai (3) hkala hkrum ai raitim, sawng ai lam n nga ai hpe na chye lu ai. KIA hpyenla ni Myen Asuya Hpyendap a sinat laknak hpanhkum hpe mung padang dip zing la lu ai lam mung chye lu ga ai. Ndai zawn majan byin nga ai majaw, KIA kaw nna hkrunlam hkawmsa ai ni hpe Awngja yang mare kaw jahkring da ai shara de 16 September 2011 (Hpan) shani Myen asuya hpyenla ni 4:30pm daram hta launcher gap bun ai majaw hkrunlam hkawm mung shawa marai 3 hkala hkrum ai hte mawdaw langai hten hkrum ai lam mung chye lu ai. Dai sha n-ga Myen asuya hpyenla ni gaw aru ara si hkrum ai hpe masin pawt nna, Namsan yang mare mung shawa gat nta mare nta nkau mi hpe mung hkying 6:40pm ten hta nat hkawm nga ai lam chye lu ga ai. Mung mare masha ni gaw hkrit kajawng ai majaw lu ai ra hta hpai nna, Laiza de grai yan shang wa ai hpe chye lu ai.
Bai,KIA masat (3) dapba npu, masat (15) dapdung ni mung Tahkaw hka madim makau, Dunghkung lam numshe kaw dung ai, Myen Asuya Hpyendap post na Myen asuya hpyenla langai hpe 16 September 2011(Hpan) ya hkying 4:17 ten hta sa gap kau lu ai lam chye lu ai.
By:Kachinlandnews.com


text:
La-ngu sun kawn pru ai gumhpraw gaw jahkring sha htum na, matut nna ngam taw na gaw n hten n mat chye ai plastic manghkang ni rai nga ai.
(1) Plastic gaw galoi n yat chye ai, lamu ga de Gung (toxic) shang mat na. Dai buga kawn pru ai Hka hpe anhte amyusha ni prat tup lu ra na.
(2) Plastic hpe dusat yam-nga ni sha nna si wa chye ai.
(3) Plastic ga kata de rawng taw shaloi hpang de bai hkai lu hkai sha yak mat sana.
(4) La-ngu hpun hkai ai shaloi lang ai Tsi ni a majaw, dai lamu ga ni hpang de hkai lu hkai sha yak mat sana.
(2) Plastic hpe dusat yam-nga ni sha nna si wa chye ai.
(3) Plastic ga kata de rawng taw shaloi hpang de bai hkai lu hkai sha yak mat sana.
(4) La-ngu hpun hkai ai shaloi lang ai Tsi ni a majaw, dai lamu ga ni hpang de hkai lu hkai sha yak mat sana.
Laiza hte Myitkyina lam lapran hta myi mada n htum ai la-ngu sun ni mu na re. Ya hpang de Waimaw ginwang de du hkra la-ngu sun ni law wa sai lam chye lu ai. Ndai la-ngu si ni hpe gaw Miwa Mung de shalai dut ai rai nga ai.
Dai shaloi, ndai la-ngu sun kawn pru wa ai Plastic maza hte seng nna gaw, kadai hta lit nga a ta?
Dai la-ngu sun kawn pru ai Ja Gumhpraw gaw jahkring sha htum mat na re. N htum n mat nna ngam taw na gaw, dai plastic kawn pru ai manghkang ni rai nga ai.
Kadai kaw lit nga a ta?
* Hkai sun lauban ni hpe Plastic Maza hpe sha pyi atsawm nat seng kau da na matu seng ang ai uphkang salang ni ripkawp jahkrat (aming jaw) na matu myit ya marit ngu, tang madun mayu nngai.
Hkungga let,


text:
时间:2016-08-14 22:56:37 来源:德宏团结报
Damang No San
Moi Jinghpo Wunpong myu sha ni
Kung zet magrau grang ai
Ganon mazum hku hkau let nga pra
Tsom tsap la ai buga ginra sin makop maga
N lo la ai amyu sai kaba ai majo
Mayat maya gumja gumhpra rai wa sai ngu yang
Mungkan shabyak gatsi majan nang hpam ningtuk du
Mayat maya rai wa ai n lo la ai amyu ni
Nanghpam ningtuk hta bai hkrat gin lut wa
Ganon mazum hkuhkau lam bru bra
Nanghpam lu sha ai masha lo wa
Masha wuhpung garan wa
N-gun akri n rong, myithkrum lam n nga
Tsom htap la ai buga shingnyen la mayu ai hpyen ni gabu
Ka-ni nanghpam lusha nga ai chyurum sha ni
Myit yu son yu ra saga ai
Ka-ni nanghpam lusha nga yang
Tinang a hkum hta hpa akyu n rong
Hkamja hkum hkrang hpe jahten saza
Ngui pyo dinghku hpe jahten shabrak
Gashu gasha hpe jam jau shangun
Ka-ni nanghpam lusha nga ai kanu gawa ni
Ndai ka-ni nanghpam hpe gabai achya kau
Myu sha yong a kasi gaja ganu gawa tai
Ka-ni lusha nga ai kanu gawa ni
Ndai nanghpam ka-ni hpe gabye chyalup kau
Myu sha yong a myitsu ningbo ningla tai
Nanghpam ka-ni a marang hta
Mungdan n-gun yom
Dinghku tsin-yam hkrum
Masha yon hkyen myi prui pru
Matsan mayan nga jam jau
Lu da ai sut gan yam nga htum
Anat chyasam du
Dinghku chyalu shang
Ganu gawa gashu gasha bra
Nta langai mi hta nang hpam lusha langai nga
Nta masha yong jam jau
lani mi masha 10 sha na
SDhi hkrai sha shama
Nta masha asi asat shakut
Raitim ngui pyo na lam hpa n nga
Myu sha ni asai myiprui pru
Asai myiprui na-muk dara
Panglai gaba byin
nanghpam lusha ndai sha anga nga yang
Mungdan hte myu sha ni ngui pyo na lam nnga
Ya
Mungdan asuya nanghpam ka-ni lusha gasat tara nga
Ka-ni nanghpam lu sha nga ai ni hpe myit malai da-lang bang
ka-ni nanghpam lu sha nga ai ni hpe asuya mayam htong rong
Hkai shalat galo ai ni hpe sat ari jo
Asuya a a taraagang nhtu nshan hte bung
Ndai tara go nanghpam lusha masha hpe hkye ai rai
Lu sha ai ni l;au l;au ton kau ga
Ndai lusha anhte sha n hpru ai
Masha a hkumhkrang hta akyu n rong
Si na lupba de lawan du wana hpw hkrit ga
Nanghpam ka-ni hta myit hkum dam nang sa
Ndai tsom htap la ai dinghku mungkan de she gayin wa ga
nanghpam ka-ni ngarai di de n shang ga
Anhte Jinghpo Wunpong myu sha ni nanghpam ka-ni kon lot ra sai
Ngui pyo la ai dinghku gat n tsin dui zon rai shakut ga i


text:
NAT JAW HTE HKRISTAN NI HKRUMZUP BAWNGBAN
Jinghpaw Wunpawng Amyu sha ni a makam lahkawng rai nga ai Hkristan Makam Hte Nat Jaw Makam hte seng ai hkrumzup bawngban hpawng hpe Miwa Gumsan Mungdan, Sakhkung Mungdaw, Hkasang Mare, Shadan Krung hta April shata (4-9) ya laman galaw nga ai lam na chye lu ai. Ndai zuphpawng hta madung gaw Makam lahkawng rai nga ai Hkristan Makam hte Nat jaw makam hte seng ai lam ni, hte kaga amyu sha lamyan ni hte seng ai lam ni law law hpe bawngban jahkrup ai re lam hpe na chye lu ai. Ndai Zunpawng hta Dakkasu jawng na Ningbaw Ningla ni, Munghpawm Myanmar Mungdan na Chyum Masa Ninghkring ni rai nga ai Dr. Lahpai Awng Li, Dr. Maran Singawng hte kaga ningbaw ningla ni, Miwa Gumsan mungdan na Labau Ninghkring Dukaba Manam Tawng, Dumsa Jaiwa Kaba Ni, Nat jaw salang ni hte Wunpawng Shi laika dap ni hte kaga ningbaw ningla ni law law sa du shang lawm bawngban nga ai lam hpe mung chye lu ai. Nat jaw maga na Dumsa Jaiwa kaba ni mung ji jaw nat jaw lam hpe sanglang jahpra dan let Hkristan maga de na Chyum ninghkring ni mung Karai masa lam hpe tsung sanglang jahkrup nga ai lam hpe na chye lu ai.
By-Jinghpaw masa web


text:
Nhtoi: 8/10/2014
Hkawp hkungga ai Wunpawng Mung dan Shang Lawt Hpung/ Shang Lawt Asuya ning baw ning la ni yawng hte Wunpawng Mung dan Shang Lawt Hpyendap share shagan ni yawng hpang de, dai ni gaw anhte Wunpawng myu sha ni a share shagan nhtoi rai nga mali ai.
Ndai zawn anhte Wunpawng myu sha ni yawng a matu ahkyak dik ai nhtoi rai nga mali ai lam hpe anhte “JINGHPAW WUNPAWNG MYU SHA DEMOKRESI GINRUN PATI” wuhpung ni hku nna Wunpawng mung dan hte Wunpawng myu sha ni yawng a malai tinang asak hpe ap nawng lai mat wa sai shang lawt hpyen du hpyen la, share shagan ni yawng hpe ndai ndau laika hte rau hkung ga jaw dat lu ga ai law. Matut nna mung, ya aten hta Wunpawng mung dan hte Wunpawng myu sha ni yawng a lawt lam hpe tinang sak hpe arang bang let shawng lam majan hta ap nawng nga ai MHH hte hpyen du hpyen la ni yawng hpe mung hkungga jaw dat ga ai law.
Wunpawng myu sha ni yawng hpang de mung, ndai ndau laika hte hkungga la ra shatsam n-gun jaw dat mayu ga ai law, mung dan kata, shinggan nga wunpawng myu sha ni yawng tinang myu tinang mung dan a matu da kring da lang shakut garum nga madai hte maren myit hkrum lam hpe npawt tawn ai myu sha myit jasat hte matut nna shakut nga na matu hpyi lajin mayu ga ai. Anhte Wunpawng myu sha ni yawng gaw dip da hkrum ai lam amyu myu kaw nna, lawt lu na matu hte jet ai demokresi mung dan gaw gap na matu shakut nga ai hkrai rai nga ga ai. Dai majaw tinang nga ai jut shara shagu hta tinang myu a matu lakung lakap tai let n-gun da ting nga ga law.
Hpang jahtum hku nna ya hkyak hkyak Wunpawng mung dan shanglawt hpung/ shang lawt asuya hta myu sha lam hte mung dan lam a matu ding ding man man tsap let shakut nga ai ning baw ning la ni yawng hpe mung tsawra hkungga nga ga ai. Madi shadaw nga ga ai. Myu sha lawt lam hte mung dan lawt lam a matu lam n-yit ai sha matut woi awn ya nga na matu mung ra sharawng kam hpa nga ga ai lam matut nna myit mada nga ga ai.
Mung dan kata hte mung kan shara shagu chyam bra nga ai wunpawng kanu kawa myitsu kaji kaba ni yawng hpe mung, myu sha lam hta matut manoi jawm shakut nga ga, myit hkrum mang rum rai nga ga ngu nna matut shatsam let ndai laika hpe hpung dim dat sai law. Wunpawng mung dan hte Wunpawng myu sha ni yawng hpe hpan wa karai shaman chye ju jaw ya nga u ga.
KNAPD pati
By:


text:
1948- ning Englik kaw na Shanglawt la ngut ai hpang- shawng nnan “Hpyen yen tsin yam” hkrum sha ai ni gaw- Hu Gawng TingKawk, Danai, Nawng Mi, Dum Bang bu ni rai nga ma ai. Internet prat rai n-re ai majaw kadai n-chye kau dat ai Dudaw sai hkaw, rim adup abyen,sat nat roi rip hkrum ai lam ni gaw- bai tsun na pyi n-kam hkra hkam sha lai wa yu sai re. Dai myit Ningma hkang dingsa ni, dai ni du hkra naw machyi taw nga ga ai. Lu malu Ja Gumhpraw Sut gan, U wa, Yamnga, Yi sun Hkau na, Dum n-ta ni yawng hkra sum mat ma nna matsan chyaren re, nga sa madang grit nun dik mat nna, Myen ni a “Maku” daw hkrum ai hta laika ka ai wa hte dum n-ta masha ni mung lawm nga ma ai. Dai lam ni hpe myit dum dat shagu- Myen Sa wa Hpyen ni hpe” Maroi n-ni Masin n-si” dik la nga ai. Shu Mashi, Shu Masha Prat du hkra raitim Myen Hpyen n-dai ni hte naw gasat anut hkat ra na masa rai nga ai. Dai majaw- ganang Ga mi du hkawm, pra hkawm ra ga ai raitim, Chyurum ai Wunpawng anhpu an Nau ni tut makyit mahkai, Kahkyin zinlum let Myu sha lam yan ni hta shakut shaja sa mat wa ra na ga ai.
Hpyen Madung Kadai Ta DAW2


text:
Link:(MYU TSAW SHARE SHAGAN NI HTE WUNPAWNG MYU SHA NI HPANG DE)
Ya ten gaw sim sa lam la na gaw gajai ai baw nre nga sai,an hte simsa lam ra tim shan hte Tsadan myen ni gaw nra nga ai,an hte Kachin hpe atsai awai shamyit na masing sha re malu ai.Karai Kasang nhkraw ai majaw tsadan a plan gaw nmai byin nga sai.
An hte a rawt malan shara ni grai naw nga ai,sina hkran,Dingdung gin wang,shara shagu gaw an hte hpe Karai jaw da ai gin ra ni re,Myen a hkalem ai lata e shang nga nna simsa lam jahta mayu ai hpu nau ning baw ning la ni e,an hte a Kanau kasha ni hpe dai ram roi rip ya ai,Hpu nau ni hpe mara kata dai ram sat zing ri taw ai hpe nang Myitsu wa dai tsadan myen maga tsap let simsa lam la na gara hku myit lu a ta?atsawm bai myit yu u.
Ya tgen simsa lam la jang an hte a myu tsaw share shagan ni myu tsaw ning baw ni hpe gaw Tsadan myen ni gaw gara hku di kau na re nang myit su wa dum nga a ni?
Teng sha galaw ra ai gaw Myen a lata de nga ai myu sha ning baw ni hku nna myen a rap daw hta teng man ai lam hpe gwigwi tsun ra ai,an hte myu shani hpe roi sha ai lam,tara rap ra hkra dara na lam.teng man ai sim sa lam jahta na rai yang Kachinland kawn myen hpyen dap dawm kau na lam,amyuta lut daw de tang madu yu mu le,Hpa na zim nga myit ta?Maigan nga ai myutsaw ni mung kan de tsun ya nga ma ai,Lam myu myu hku shakut nga ma ai,tsin yam ni hpe tinang a nlaw nla re shabrai kaw na pu gang sin machyi garum ya nga ma ai,Buga kata na myutsaw share shagan ni asak ap nawng let myu hte mung dan a matu atsam dat shakut nga ma ai. Myen hpyen asu ya maga tsap lawm let nga ai myu sha ning baw ni hpa rai zim nga myit ta?Nan hte kade a matu shakut nga myit ta?Lawan dik ai hku Kanu KIO/KIA maga shang tsap let shakut wa sa ga law,Myen asu ya a kata kaw nga ai yawng hpe gaw ntsun mayu ai,Myu hpe dut sha ai ningbaw nkau hpe tsun mayu ai,Lawan myit malai nna shada zinlum wa saga.Myen a BGF hkap la hkrup kau ai rai tim myusha nkau myi gaw shing du hku nna KIO/KIA a myusha lam hta garum nga ai lam mung chye lu ga ai.Wa garai makawp maga shaman ya u ga
Read more++++click on link


text:
K/S Dap
Kabu gara shiga hte sasana dap
Buga hpung a grupyin na tara maigan amyu baw shagu hpe, Kabu Gara Shiga hkaw tsun nga ai. Hpung dinghku kata na ni hpe mung Sasana myit jasat/lai ladat sharin achyin hkaw tsun ai. LGZ kata na Buga hpung ni hte, kaga Ginwang, Buga de Sasana shachyen ai lam galaw nga ai. Sasana Ginra ni hpe Buga hpung byin wa hkra masing jahkrat woi awn nga ai. Hkum Dingnum Bawng Ring Sasana ni hpe galaw gunhpai nga ai re.
1. Sasana Ginra ni
Hlaingthaya Sasana Ginra
Laydaukkan Sansana Ginra
Dagon Myothit Sasana Ginra
2. Bat hpang langai ya shani shagu Sasana Ginra ni hta tara maigan ni hpe Kabu Gara Shiga hkaw tsun sakse hkam ai lam
3. Myit malai hkalup hkam la sai ni hpe Follow-up Chyum Laika sharin ai lam
4. Bat hpang mali ya shani shagu Chyum Laika sharin ai hte Akyu hpyi Hpawng
5. Kabu Gara Shiga Chyam Bra lai ladat sharin Hpawng


text:
Waimaw, Shwe Nyaung Pin hkridun, Myen asuya hpyendap, LIR (321) ni gaw 16 September 2011(Hpan) ya shani hta Nmawk muklum lahta na Goi kahtawng mare masha ni hpe mara kata rim zing-ri ai lam chye lu ai. Myen asuya hpyendap, LIR (321) hpyen hpung ni gaw Goi kahtawng de shang wa nna, mare masha marai (12) hpe KIA ni hpe n-gun jaw ai ni re ngu mara hta nna, adup gyit zing-ri ai re lam chye lu ai.
Dai mare masha marai (12) hpe Myen asuya, hpyendap post nga ai, Sanggang ginra de lam woi shatai nna, gyit woi lung mat wa ai lam mung chye lu ai. Ya ten du hkra, dai mare masha ni hpe bai dat dat ya ai lam n nga ai hpe mung chye lu ga ai. Rim hkrum ai mare masha ni hta nta langai kaw nna sha Kawa hte kasha lawm ai dinghku ni mung lawm ai lam chye lu ai. Rim woi hkram mat wa ai ni 18 September 2011 (Majoi) shani hkying 11:00am ten du hkra dum nta de n du wa shi ai majaw “dum nta masha ni hte jinghku jing-yu ni grai myit-tsang nga ai” nga nna, Goi kahtawng mare salang langai tsun dan wa ai.
Rim woi mat wa hkrum ai marai (12)
1. Slg. Pausang Hpang Wa (asak 60 ning),
2. Shd. Pausang La Nu (asak 20 ning),
3. Slg. Labang La (asak 60 ning),
4. Shd. Labang Wan Sawk (asak 22 ning),
5. Shd. Dashi Mun Awng (asak 18 ning)
6. Shd. Dashi La (asak 15 ning),
7. Shd. Gawmaw Brang Seng (asak 21 ning),
8. Slg. Maran Yaw Htung (asak 55 ning),
9. Slg. Myit Hkai (asak 48 ning),
10. Shd. Damau Di (asak 19 ning),
11. Shd. Lahtaw Awng Ra (asak 17 ning),
12. Slg. Lazing Naw Htoi (32 ning)


text: Laiwa sai laban May shata 13 ya shana maga daw 3-7 pm lapran hta, Bristol, PA USA kaw, ' JINGHPAW LAIKA NINGHTOI' masat lamang hpe du sa masha 60 jan hte ngwi pyaw awng dang ai hku galaw la lu sai lam chye lu ai.Lamang a shawng daw de Laili laika hte seng ai myusha mahkawn ni jawm mahkawn, dai hpang lamang mahkyen hte maren lamang hpe galaw sa mat wa ai. Lamang hta hpawng hpaw akyu hpyi ai, Mungdan mahkawn shakawn ai, Laika labau hti ai, KANU masat laban n-htoi re hte maren, Myu a Kanu ni hpe shagrau ai lamang, Laksan akyu hpyi la ai lam, Ka hkrang shala, mahkawn yu ngwi mahkawn ai lam ni hpe galaw mat wa ai. Dai hpang malu masha jawm lu sha nga let, shachyen shaga lamang galaw ngut ai hpang mahkawn yu ngwi hte shapyaw lamang, htung hking Manau nau ai lam ni hpe galaw la lu sai lam chye lu ai.Read More++++click++photo


text:
Dear Hugawng BlogSpot,
Yahte August 3, 2014 hta galaw ai Kachin Baptist Churches, USA ( KBC-USA), Kachin Baptist Convention (KBC-Myanmar) hte Kachin American Baptist Association (KABA) ni a zuphpawng ka matsing ginchyup the myit hkrum chye na da ai lam hpe shalai dat nngai.
Bai dai zuphpawng hpe lapran shang nna
woi jahkrum lajang ya ai American Baptist Churches (ABC) amu madu kaba a numhtet laika hpe mung English the Jinghpaw hku gale nna shagun dat nngai.
Chyeju the Hugawng Blog Spot kaw mara ya na matu garum hpyi lajin dat nngai.
Hkungga let,
Muna-Kyithkai Lit Hkam
KABA
--------------------
ABC amu madu a numhtet ga ........
Hkristu a magam hta, lahkawng maga gaw tinang a Jinghpaw Wunpawng hkringhtawng hpe tsawra nna Myen mung kaw nga ai
Jinghpaw Wunpawng Hkalup Hpung Ginjaw hte rau amu galaw nna garum shingtau mayu ai myit rawng nga ai ngu ai hpe mung dum ga.
Lahkawng mga gaw American Hkalup Hpung ni hpe mung shagrau hkungga nna anhte hte rau sha tatut magam gun taw nga ai ngu ai hpe mung dum ga.
Shada da shagrau shaa ai hte myit n hkrum ai lam hpe koi yen mai nga ai.
Nanhte a lapran ndai kaw myit n hkrum nna garan ginhka ai lam gaw Myen mung de du hkra chyam bra nna dai kaw mung
garan ginghka ai lam byin wa na re hpe mung dum let sadi mu.
--------------------------------
read more+++
3 Attachments
Click on link
Preview attachment ABC amu madu a numhtet ga 08.03.2014.pdf
PDF ,,
ABC amu madu a numhtet ga 08.03.2014.pdf ,,
Preview attachment ABC General Secretry's letter to Kachin churches in America 6.21.2014.pdf
PDF ,,
Click on link
ABC General Secretry's letter to Kachin churches in America 6.21.2014.pdf
Click on link
Preview attachment KBC, KABA zuphpawng summary and memorandum 08.03.2014.pdf
PDF ,,,
KBC, KABA zuphpawng summary and memorandum 08.03.2014.pdf


text:
By: Kachin Politics Watch and Research Network
Ndai Vote No Campaign hpe hpe tsep kawp madi shadaw ai lam n-nga ai Wunpawng mung chying mung shawa ni lama wa nga yang mung chyeju hte hpaji jaw la marit ngu nna tang madun mayu ai.
Ndai Vote No Campaign hpe hpa majaw galaw ai ta?
Dai ni mung kan hta corruption lam hte seng ai grai garu taw nga ai aten re, loi mi lak lai dum ai lam hpe tang madun ga nga yang, Mawa mung kaw ya na ningbaw wa gaw corruption hpe agying agang gram lajang ai lam galaw nga ai. Ndai ram tara ja ai mung dan kata kaw pyi gaw corruption sawng dik ai lam byin taw nga ai wa, tara upadi n-nga ai wuhpung wuhpawng shing nrai, Myen mung zawn re ai mung dan kata hta gaw Corruption hpe galaw taw ai ni gade she sawng na kun I hkau????
Tang madun ai wa tang madun shut kau yang naw shadum la marit oi, Tang madun ai ga si ngau ni grai wa prinem ai lam n-nga mat yang, ga ngau shatsawm na matu naw jahtuk garum marit oi, tinang ndai zawn n-galaw dum ai ni gaw makau e nga ai wa shing nrai nang na manaw manang ni lama wa galaw ai mu jang loi sha pyi mahti dat u ngu tsun mayu ai hkum pawt yaw.
By James Alex
Read more+++vote+++click on link+++++++++


text:
Ja Lungseng hte Wunpawng Myu Sha ni a Rawt Malan Hkrun Lam
Rawt malan masing masa awng dang na matu gaw, zai ladat grai jaw ra ai. Zai ladat gaw, seng ang ai rawt malan hpung a ginra masa hta hkan nna shai chye nga ai. Jaw ai zai ladat hpe shaw lang lu na matu, tinang rawt malan wuhpung a n'gun (strength) hte gawng hkya lam (weakness) ni hpe atsawm sha chye na ra nga ai.
Ndai laika kaw e, rawt malan hpung a 'n-gun' (strength) hta hkan nna jai lang chye ai zai ladat hpe bawng ban na re. Ga shadawn hku nna, Wunpawng Mungdan Shang Lawt Hpyen Dap (KIA) a n'gun gaw, mungkan hta grai manu dan ai ja lungseng ni hte hpring tsup ai Wunpawng Mungdan lamu ga rai nga ai.
Tinang KIO/ KIA hpe mungkan kaw na garum wa hkra, KIO a mung masa hpe mungkan masha ni myit lawm wa hkra, maigan mungdan na hpaga la/num (company) ni tinang KIO hte bungli galaw mayu wa hkra, galaw lu na matu gaw, Hpakant ginra hpe tsepkawp lu madu da ra ai.
Hpakant ginra hpe tsepkawp lu uphkang sai nga yang gaw;
(1) mungkan a ja lungseng hpaga hpe tsepkawp madu (monopoly) lu ai hte bung sai. Dai hta n'ga, mungkan kaw lungseng manu hpe mai jum tek sai. Ga shadawn, Ja lungseng htu shaw ai lam ding yang byin/nbyin (stable) nchye ai majaw Hong Kong kaw lung seng manu grai rawt sai lam hpe 7 January 2014 ya shani SAW YAN NAING & ECHO HUI yan Irrawaddy kaw ka da ai.
Mungkan kaw lungseng manu hpe tek jum lu ai sha n'ga, lungseng hpaga galaw mayu ai masha yawng gaw KIO hpe ahkang hpyi la ra sai. Dai majaaw, KIO gaw Wunpawng myu sha ni a tara shang asuya re lam (political legitimacy) hpe grau nna dan dawng wa na hta n'ga, hkap la wa na re.
(2) Hpakant ginra hpe lu madu yang, ja gumhpraw law law shang na re. Wunpawng Mungdan a lungseng hpaga gaw, laning mi hta "US$ 8 billion" nga ai nga nna (Andrew R.C. Marshall & Min Zayar Oo) gaw 29 September 2013 hta Reuters shiga kaw ka da ai. Ndai gaw, lungseng hte seng ai gumhpraw sha naw re. Ndai ram manu dan ai lungseng gatlawk (jade market) hpe madu lu sai nga yang, Wunpawng myu sha ni a mung masa pandung gaw ani sha rai sai.
(3) Ja gumhpraw arang lu sai nga yang, tinang KIA hpyen dap hpe prat dep ai hpyen dap langai shatai lu na hta n'ga, myu sha ni a nga mu nga mai lam, hpaji lam, hkam ja lam, sut masa lam ma hkra hpe mung galaw lu sai.
(4) Tinang a mungdaw hpe tsep kawp uphkang lu sai nga yang, anhte myu sha ni myit mada ai mung masa pandung de du na matu loi sai. Ga shadawn, Iraq mungdan kaw na Kurdistan mungdaw hpe yu ga. Ndai Kurdistan mung daw gaw, Iraq mungdan kaw sha raitim, tinang mungdaw a laksan makawp maga hpyen dap, balik dap, nbung li dap ni nga ai. International airport nga ai. Maigan na company law law mung Kurdish asuya hte ta gindun nna hpaga ga nga masai. Kade nna yang, laksan mungdan tai na sai nga nna masha law law yu maram taw nga masai.
Gin chyum hku nna, Hpankant ginra hpe tsep kawp madu lu yang gaw, Wunpawng myu sha ni a mung masa pandung de grau lawan du shangun na zai ladat langai rai na re.
Zung Ring
7 January 2014
Posted by Aims: at 10:04
No comments:
Subscribe to: Post Comments (Atom)


text:
Myitkyina,November 21,2014.
November 19 ya shani Woichyai Du jawng de Myen Asuya hpyendap ni myawk gap bun ai majaw Mungdan a matu asak sum mat wa ai share shagan ni hpe myit dum let Karai Kasang kaw n gun la akyu hpyi ai hpawng hpe daini Myitkyina Manau wang kaw galaw lai wa sai.See More
Dai hpawng hta Myitkyina grupyin na Wunpawng mung shawa ni marai 2000 jan du sa ai lam, Tingyang up- Sara Ying Kyang ( KBC Ram hpa-awn ), Hpawng hpaw kyu hpyi...
Dai hpawng hta Myitkyina grupyin na Wunpawng mung shawa ni marai 2000 jan du sa ai lam, Tingyang up- Sara Ying Kyang ( KBC Ram hpa-awn ), Hpawng hpaw kyu hpyi...


text:
"Duwa Bawng Wang Laraw a Tsaw ra myit'-pdf file"click on +++
Ningbaw Kaba Duwa Bawm wang La raw hpe an hte USA du Myu tsaw Jinghpaw Wunpawng ram ma ni mung Chye ju dum ai lam,Hkung ga jaw dat ai lam,Madi shadaw ai lam shana dat lu ga ai.
Hpa majaw nga yang sut du Bawm Wang la Raw gaw Ti nang lu lawm ai sut gan hpe lahpawt dum ai lam nnga ai sha Myu hte mung dan a matu ap nawng ya nga ai hpe mu lu nga ga ai.Chyum mung ga (bible ) hku nna yu ga nga yang mung ,Ya na zawn matsan mayan Kaji dik ai wa hpe sak jaw hkung ga nawng ai lam gaw Karai kasang hpe jaw ai lam re mu lu nga ga ai.
Sut du wa zawn re lauban 10 jan dang nga yang gaw an hte a myu hte mung dan lawan dik ai hku na lawt lu na re.
Dai ni an hte Myu sha ni tsin yam hkrum sha nga ai ten, Chin,Mon,Myen hte mai gan myu sha nkau ni mung shing gyim tsaw ra myit,Karai a tsaw ra myit hte dang di lu ai ram karum madi shadaw ya nga ma ai re,Maigan mungdan hkan du nga ai Jinghpaw wunpawng myu sha ni mung tinang dan di dang dep ai ram garum madi shadaw nga sai re.Yawng hpe grai chye ju dum ai tsin yam ni a malai.
Rai tim Mala la nan re ai ni mung naw nga ai hpe mu lu chye lu nga ga ai re.Dai ni dairam re yak hkak ai myusha ni hpe lap myi pyek mi mung alu nbang lawm ai sha n ga nna myu hpe nyet kau ai ni mung nga nga ai hpe mau hpa hku nna mu lu nga ai.Nang kaji htum ai wa hpe karum sai kun? n karum shi yang ten naw nga ai lawan garum la ga.
Shanglawt ni ngwi pyaw ai ten, simsa lam tam let lam shagu hta garum ya na nga nna, hpaga yum ga, ga lu -ga sha ,Dai ni shang lawt hte mung shawa ni yak ai ten hta kabai da ai ni mung nga nga ma ai.Dai simsa lam ning baw ni dai ni gahkaw myi pyi myu a matu shaga ya ai lam nmu mat sai.Shan hte a galaw sa mawmawn ai lam Mung shawa chye na hkra sang lang dan ai lam mung nmu lu nga sai.Hpa majaw kun?
Ya ten jamjau ten kaw karum ai ni gaw Kaja wa nan jing hku majing rai na ma ai.
Sut du Bawm wang wa zawn gum hpraw law law lu ai Myu sha ni mung naw nga ma ai.
Duwa Zahkung Ting ying,
Duwa Lasang Awng wa,
Sutdu U Hkun Myat,
Dr.Lahtaw Saboi jum,
Duwa Ah Dang,
Duwa Mahtu Naw
shan hte mung Myusha mying gang ai ,myusha ning baw ni re,Galoi myi she gara masa hku nna Myu sha ni hpe akyu jaw na lam masa nga ai kun?asan brang sang lang na ten du sai.
By: Myutsaw Galang


text:
Friday, 15 March 2013
Monday, 18 February 2013
The.Thieves.2012
Blog kaw du shang wa ai W.P hpunau ni yawng hpe hkap tau la ga ai. Ya ya mying kaba taw nga ai movie langai mi hte bai chyen ya mayu ai hku re ndai movie gaw shara shagu hta grai kajai gum hkawng taw nga ai movie langai mi re . W.P hpunau ni garai nyu shi na re hpe myit dum ai majaw mara dak ai hku re .
Ndai movie gaw korea hte myiwa mungdan lahkawng yen jahkrum na kayet da ai movie re ai majaw hpaji mung lu lagawn shabran mung le yu chyai ga i .
Ndai movie gaw korea hte myiwa mungdan lahkawng yen jahkrum na kayet da ai movie re ai majaw hpaji mung lu lagawn shabran mung le yu chyai ga i .
Sunday, 27 January 2013
Miwa sumla hkrung
Tsawra ai WP hpunau ni hpe ndai miwa sumla hkrung kalang bai hkap tau la ga ai .. ndai sumla hkrung gaw grai dingtawn ai shayi sha lahkawng a atsam hpe shapraw da ai sumla hkrung re nmai byin ai re rai tim lagawn shabran yu chyai u ga ngu na re yu yu ga i.
Saturday, 19 January 2013
La bu pan
Tsawra ai WP hpunau ni hpang de La Bu Pan ngai ai sumla hkrung hte kalang mi bai WP tsawra myit garan kachyan dak ai hku re ndai La Bu Pan sumla hkrung hpe WP asuya hku na woi awn galaw sa ai La Bu Pan shamat ai matsin re ai hku re ndai sumla hkrung hpe yu ngun jaw la ga ............. yawng hpe grai hkyng ga ai .
Hkum Malap Kau
Tsawra ai WP myu sha manaw manang ni hpang de ya na dai sumla hkrung hte dai WP tsawra myit garan kachyan dak ai hku re ndai sumla hkrung hpe gaw Nawng nang mare kaw nnga ai Jaw bu kaw kayte da ai sumla hkrung langai mi re tsum tsan de du taw ai myu sha ni yawng hpe an hte ni a tsawm la ai Jaw bu hpe kalang mi bai madun dak ai hku re Jaw bu kaw du ga ai hpunau ni yaw bai myit dum u ga ngu ............. yawng hpe grai hkung ga ai .
Lam
Tsawra ai Wp myu shani hpe ndai sumla hkrung hte kalang mi bai hkap tau la ai hku re ndai sumla hkrung hpe yu ngut ai ni law law nga na re ai zawn nyu shi ai ni mung law law nga na re ndai sumla hkrung gaw Moi na re rai tim ya ndai kalang bai yu yang gaw nnan zawn bai hkam sha ni re ai hpe kam ai Lahtaw Zau Ding hte Ja Tawng shang law hkrang shala da ai sumla hkrung re yu ngun jaw la ga............ yawng hpa grai hkung ga ai .
Monday, 3 December 2012
Days of Glory
Du shang wa ai hpunau ni yawng hpe hkap tau la ga ai .. ndai sumla hkrung mung pru ai gaw grai na sai hku re yu ngut ai hpunau ni law law nga na sai edinsunbrang@gamil.com gaw ya she yu hkrup ai majaw ya she mara dak ai hku re yu ngut ai hpunau ni nga ai zaw garai nyu shi ai hpunau ni mung nga na re rau bai yu ga i.........................
Born of Hope
Du shang wa ai hpunau ni hpe hkap tau la ga ai .. ndai sumlahkrung gaw pru ai gaw grai na sai hku re yu ngut ai hpunau ni law law nga na sai rai tim edinsunbrang gaw ya she yu hkrup ai hte gria yu paw ai majaw ngai hte rau garai nyu shi ai hpunau ni mung naw nga re ngu n-na bai mara dak ai hku re yu ngut ai hpunau ni mung nyu ga shi ai hpunau ni hte rau bai yu ga i.........................
Monday, 26 November 2012
Blue
Du shang wa ai hpunau ni yawng hpe hkap tau la ga .. ndai Blue nga ai sumla hkrung gaw 2001kaw na 2003 ning du hkra Japan mungdan hta grai mying kaba ai sumla hkrung langai rai wa sai hku re Japan mungdan na jawng ma ni alam langai mi re ndai sumla hkrung le ai gaw grai na sai hku re .. rai tim edinsunbrang gaw ya she yu hkrup ai hku re .. yu ngut ai hpunau ni nga ai zaw garai nyu shi ai hpunau ni mung naw nga na re dai majaw nyu shi ai hpunau ni hte rau dai yu ga......
Saturday, 24 November 2012
Kachin Japan Kcpc
Du shang wa ai hpunau ni hpe hkap tau la ga ai ... ndai sumla hkrung gaw Japan mungdan hta nga ai myusha ni a hkrang shala da ai Mani hpa sumla hkrung langai re ....
Kachin Japan Fulji Bum
Du shang wa ai hpunau ni yawng hpe hkap tau la ga ai .. Hpunau ni e ndai sumla hkrung gaw JAPAN mung dan hta nga chyam bra nga ai Wp myu sha ni hte hpunau Kayin ni hte rau jawm hpawng galaw ai Kyu pyi hpawng langai mi re . ndai kyupyi hpawng hta Mungdan hte Myu a matu hkrat sum mat wa sai share ninghkring ni amatu hte Mungdan a matu aja awa Akyupyi ai hpawng kaba langai mi re ndai hpe gaw Japan mungdan a Fuji bum hta galaw lai wa sai Kyupyi hpawng langai mi re.............. yawng yu ngun jaw la marit ...... Garum hpyi mayu ai ga ........ (ndai edinsunbrang.blogspot. com hpe galaw ai nau nan shi ai hku re dai majaw ndai kaw du sa wa ai hpunau ni e grai naw shahkrum la ra ai ni law law naw nga ai hku re dai majaw mumada ai lam ni hpe tsun hpaji jaw la na hpe myit mada let hkap tau la ai hku re )
Sunday, 18 November 2012
One Day 2010
Myiwa mung dan hta grai myin kaba ai movie langai mi re grai matsan ai yen Nu a mungkan a ruyak ai tsinyam hpe hkam jan let shakut shaja wa nhtawm grai awngdan ia madang de du lu ai movie langai mi re hpaunau ni yawng grai chyeju kaba sai......
Girl X Girl korean movie
Grai matsan ai jawng Num sha langai ai lam re rai tim shi gaw grai shakut na lam shagu hta awng dang ai hta nga manang ni na ntsa hta mung grai hkam sharang ai jawng num sha langai mi re ndai hpe yu na grai katsi sa mai ai re dai majaw ya jawng lung taw ngai ai hpunau ni yu na hpe kam le grai chyeju kaba sai .......
Saturday, 17 November 2012
Korean movie
Korean mungdan hta grai myin kaba taw ai movie langai mi re grai matsan ai kaw na grai ning tawn ai karate la langai mi byin hkra shakut waai la sha langai mi ai movie re ......................
B13 Ultimatium
Yu magang yu mayu magang re ai sumlahkrung re ......
Mongol 2007
Ndai sumlahkrung gaw mongol amyu ai labau hpe bai hkrang shala dai ni sumla hkrung langai mi re mungdan langai kaw sha nga na nngu ja ai uhpung na pu hkang sha ai sumla hkrung re .....................
Subscribe to: Posts (Atom)